title: Jussi Pohjonen

text: Pohjonen oli yhdessä Esko Riihelän, Teppo Välimäen, Riika Rasilaisen ja Arto Grönroosin kanssa toimittajana MTV3 MAXilla esitetyssä "Valot päällä" -liikenneohjelmassa. Hän oli myös tekemässä SuomiTV:llä "Saija ratissa" -nimistä ohjelmaa.


title: Jussi Pohjonen

text: MTV3 MAXilla ja Subilla esitetyssä "Suomen surkein kuski" -ohjelmassa Pohjonen toimi yhtenä tuomareista Emma Kimiläinen-Liuskin ja Sari Nuolikosken kanssa. MTV3:lla esitetyllä Suomen Surkein kuski-ohjelman tuotantokausilla 2-5 hän toimi tuomaristossa Sari Nuolikosken ja Tuomo Nikkolan kanssa.


title: Jussi Pohjonen

text: Radio Suomipopilla Pohjonen oli toimittamassa ja juontamassa "Lauantai Liikenteessä" -ohjelmaa ja viikonloppuohjelmia vuosina 2011–2012. Kesällä 2013 hän juonsi Radio Novalla Radio Nova kesäliikenteessä ohjelmaa yhdessä Sari Seppälän ja Lauri Salovaaran kanssa.


title: Jussi Pohjonen

text: Liikenneministeri myönsi Pohjoselle Moottoriliikenteen ansiomitalin 2014.


title: Jussi Pohjonen

text:
Pohjonen on Bussiammattilainen-lehden kolumnisti.
http://www.lvm.fi/tiedote/4400094/ansiomitalit-tyosta-moottoriliikenteen-hyvaksi


title: Schmitt

text: Schmitt on muun muassa seuraavien henkilöiden sukunimi:


title: Taideyliopiston ylioppilaskunta

text: Taideyliopiston ylioppilaskunta (TaiYo / KonSt / ArtSU) aloitti virallisesti toimintansa vuoden 2013 alusta, jolloin Kuvataideakatemia, Sibelius-Akatemia ja Teatterikorkeakoulu yhdistyivät Taideyliopistoksi. Samalla myös kyseisten yliopistojen ylioppilaskunnat Kuvataideakatemian ylioppilaskunta (KUVYO), Sibelius-Akatemian ylioppilaskunta (SAY) ja Teatterikorkeakoulun ylioppilaskunta (TeYo) yhdistyivät Taideyliopiston ylioppilaskunnaksi. Uuden ylioppilaskunnan toimintaa käynnistettiin jo vuonna 2012 yliopistolain muuttamisesta annetun lain voimaanpanolain mukaisesti.


title: Taideyliopiston ylioppilaskunta

text: Ylioppilaskunnan jäseniä ovat kaikki yliopiston opiskelijat, jotka on otettu opiskelijoiksi alempaan ja ylempään korkeakoulututkintoon johtaviin opintoihin tilauskoulutukseen osallistuvia opiskelijoita lukuun ottamatta. Ylioppilaskunnan hallitus voi hyväksyä jäseniksi myös muita yliopiston opiskelijoita.


title: Taideyliopiston ylioppilaskunta

text: Yliopistolain nojalla ylioppilaskunnan päätösvaltaa käyttävät hallitus ja edustajisto. Hallinto- ja toimeenpanovaltaa käyttää hallitus. Ylioppilaskunnan hallinnosta määrätään tarkemmin ylioppilaskunnan säännöissä, jotka edustajisto hyväksyy ja rehtori vahvistaa.


title: Taideyliopiston ylioppilaskunta

text: Taideyliopiston ylioppilaskunnan ensimmäiset säännöt hyväksyttiin edustajiston kokouksessa 1.11.2012.


title: Taideyliopiston ylioppilaskunta

text: Ylioppilaskunnan ylintä päätösvaltaa käyttää 18-henkinen edustajisto, joka valitaan opiskelijoiden keskuudesta. Edustajiston puheenjohtajana toimii vuonna 2017 Riikka Karjalainen, 1. varapuheenjohtajana Niklas Nybom ja 2. varapuheenjohtajana Riku Vuorensola.


title: Taideyliopiston ylioppilaskunta

text: Edustajisto valitsee vuosittain hallituksen johtamaan ylioppilaskunnan toimintaa. Sääntöjen mukaan hallitukseen kuuluu vähintään kuusi ja enintään kymmenen jäsentä, mukaan lukien puheenjohtaja. Hallitukseen valitaan vähintään yksi jäsen kustakin Taideyliopiston akatemiasta, josta on useampi kuin yksi ehdokas.


title: Taideyliopiston ylioppilaskunta

text: Taloustoimikunta on ylioppilaskunnan neuvoa-antava toimielin, johon kuuluu sekä ylioppilaskunnan jäseniä että ulkopuolisia asiantuntijajäseniä.


title: Taideyliopiston ylioppilaskunta

text: Vapaan taiteen tila on opiskelijaprojektina syntynyt areena, jossa Taideyliopiston opiskelijat voivat järjestää omia näyttelyitä, esityksiä ja muita tapahtumia. Tila sijaitsee Sörnäisissa Katri Valan puiston läheisyydessä.


title: Taideyliopiston ylioppilaskunta

text: Uuden ylioppilaskunnan rakentamista koordinoimaan perustettiin vuoden 2012 alussa yhdistyvien ylioppilaskuntien yhteistyöelin Kuusikko, jonka jäseninä toimivat Kuvataideakatemian ylioppilaskunnan hallituksen puheenjohtaja Tiitus Petäjäniemi sekä pääsihteeri Tuukka Haapakorpi (6/2012 asti) / Inka Kynkäänniemi (6/2012 alkaen), Sibelius-Akatemian ylioppilaskunnan hallituksen puheenjohtaja Niilo Tarnanen sekä pääsihteeri Kirsi Marttinen (8/2012 asti) / Aaro Häkkinen (8/2012 alkaen) ja Teatterikorkeakoulun ylioppilaskunnan hallituksen puheenjohtaja Laura Lehtinen sekä edustajiston puheenjohtaja Eero Erkamo. Yhdistymisen projektipäällikkönä toimi Saara Hyrkkö, ja projektin tavoitteena oli luoda yhteisölliset, hallinnolliset ja toiminnalliset edellytykset uuden ylioppilaskunnan toiminnan käynnistymiselle.


title: Taideyliopiston ylioppilaskunta

text: Vuoden 2012 aikana toteutettiin useita yhteisötilaisuuksia, bileitä, taideprojekteja, kokouksia sekä ylioppilaskunnan ensimmäiset edustajistovaalit. Edustajistovaaleissa oli ehdolla 46 Taideyliopiston opiskelijaa, joista 21 valittiin edustajiston jäseniksi ja 21 varajäseniksi. Äänestysaktiivisuus vaaleissa oli 36 prosenttia. Poikkeuksellista vaaleissa oli se, että yliopistolla tapahtuneen sekaannuksen vuoksi yhdellä äänestysalueella oli käytössä virheelliset vaaliluettelot, minkä johdosta osa äänistä jouduttiin hylkäämään. Keskusvaalilautakunnan päätöksellä järjestettiin lisävaali.


title: Kosken verkatehdas

text: Kosken verkatehdas Oy oli vuonna 1857 Hämeen läänin Koskelle (nykyinen Hämeenkoski) perustettu suomalainen kutomateollisuusyritys. Yritys kehräsi lankaa suomalaisesta villasta ja valmisti sarkakankaita ja huopia. Tehtaan yhteydessä oli myös pellavanloukutuslaitos.


title: Kosken verkatehdas

text: Tehtaan omistanut Antti Korhonen osti 1884 lähellä sijainneen Henriksdalin manufaktuuripajan, joka oli perustettu 1860-luvulla. Pajan toiminta loppui 1888, mutta vasarapajarakennus siirtyi verkatehtaan käyttöön.


title: Kosken verkatehdas

text: Kosken verkatehdas toimi Hämeenkoskella vuoteen 1927 saakka. Vuonna 1927 valmistui uusi kehräämö ja kutomo Lahteen, jonne yrityksen toiminta siirtyi vuonna 1928 kokonaan. Tässä vaiheessa Kosken verkatehtaan palveluksessa oli satakunta työntekijää.


title: Kosken verkatehdas

text: 1930-luvun alun lamakausi vei investointien takia velkaantuneen Kosken verkatehtaan konkurssiin. Tehtaan toimintaa jatkamaan perustettiin Lahden Verkatehdas Oy, joka vuokrasi tuotantolaitokset Orimattilan Villatehdas Oy:lle mutta ei itse harjoittanut teollista tuotantoa. Orimattilan Villatehdas Oy toimi entisessä Kosken verkatehtaassa vuoteen 1935 saakka, ja tämän jälkeen tehtaaseen muutti 1937 helsinkiläinen vuonna 1928 perustettu Kutomo ja Neulomo Oy, joka valmisti miesten paitoja, naisten puseroita ja leninkejä sekä trikooalusvaatteita. Lahden Verkatehdas Oy:n toiminta päättyi 1936, kun se siirtyi Hämeenlinnan Verkatehdas Oy:n omistukseen.


title: Kosken verkatehdas

text: Hämeenkoskella sijainneet verkatehtaan tuotantorakennukset on purettu mutta tehtaan työntekijöiden Puutteenkujalla sijainneen asuinalueen alkuperäisiä 1800-luvun lopulla ja 1900-luvun alussa rakennettuja asuintaloja on säilynyt.


title: Lahkolampi

text: Lahkolampi () on taajama Karjalan tasavallan Suojärven piirin Naistenjärven kunnassa Venäjällä. Se sijaitsee 20 kilometriä Naistenjärveltä ja 46 kilometriä Suojärveltä pohjoiseen. Taajamassa on 1 000 asukasta. Se on Naistenjärven kunnan toiseksi suurin asutuskeskus.


title: Lahkolampi

text: Lahkolammen kautta kulkee Suojärven ja Porajärven välinen maantie sekä Suojärven ja Jyskyjärven välinen rautatie. Rautatieaseman venäjänkielinen nimi on "Lahkolamen". Taajaman pohjoisosassa on huoltoasema.


title: Lahkolampi

text: Taajamassa toimii Zapkarellesin puunhakintalaitos ja saha. Lähistöllä louhitaan gneissigraniittia, hiekkaa ja soraa. Palveluihin kuuluu koulu, kerhotalo, lääkintäasema, urheilutalo, posti, pankki ja muutama kauppa. Rautatien luona on heinäkuussa 1944 kaatuneiden neuvostosotilaiden hautapaikka.


title: Tampereen Messut

text: Tampereen Messut Oy on messuyhtiö, joka järjestää ammattimessuja sekä kuluttajamessuja Tampereen Messu- ja Urheilukeskuksessa. Messuohjelmistossa on yhteensä noin 30 messutapahtumaa, joista vuosittain toteutetaan keskimäärin 15-20. Näytteilleasettajia messuilla on joka vuosi yli 3000 ja tapahtumiin tutustuu lähes 140 000 messuvierasta. Suurimmat messut, jotka Tampereen Messut järjestää ovat Suomen Kädentaidot ja Alihankinta.


title: Tampereen Messut

text: Tampereen Messut -konserniin kuuluvat myös omana yksikkönä toimiva Tampereen Kokouspalvelu sekä tytäryhtiöt Finland Events Oy, Finnresta – Finland Restaurants Oy ja Tavicon Oy.Konsernin liikevaihto vuonna 2013 oli 10,8 miljoonaa euroa ja liikevoitto yli 1 milj. euroa.


title: Tampereen Messut

text: Tampereen Messut -konsernin toimitusjohtajana toimii Hannu Vähätalo. Hallituksen puheenjohtajana toimii Antti Eskelinen Tampereen Kauppakamarista.


title: Tampereen Messut

text: Ensimmäiset messut Tampereella järjestettiin vuonna 1950. Messut järjestettiin Aleksanterin kansakoulun, Tampereen yhteislyseon ja Tampereen yhteiskoulun tiloihin ja niiden välillisille alueille. Messut avasi kauppa- ja teollisuusministerinäkin toiminut Suomen Pankin pääjohtaja Sakari Tuomioja.


title: Tampereen Messut

text:
Vuonna 1964 Tampereen messut siirtyivät Kalevan kaupunginosaan. Korkeakoulu oli teollisuusmessujen avajaisten näyttämö, Sampolan koulu puolestaan näyttelypaikka.
Kesäkuussa 1967 Tampereen kaupunki, Pirkanmaan Yrittäjät, Tampereen kauppakamari sekä Tampereen Käsityö- ja teollisuusyhdistys perustivat Tampereen Messut Oy:n kaupunginjohtaja Erkki Lindforsin johdolla.


title: Tampereen Messut

text: Tampereen Messut Oy:n ensimmäiset yleismessut järjestettiin heinäkuussa 1969. Messujen suojelijana toimi tasavallan presidentti Urho Kekkonen.


title: Tampereen Messut

text:
Vuonna 1985 Tampereen Messut siirsi messutoimintansa vastavalmistuneeseen Pirkkahalliin ja yrityksen toimisto muutti Pirkkahallin yhteyteen vuonna 2003.
Tampereen Messu- ja Urheilukeskus Oy perustettiin vuonna 2005, ja vuonna 2006 Pirkkahallista tuli virallisesti Tampereen Messu- ja Urheilukeskus.


title: Tampereen Messut

text: Tampereen Messujen järjestämiin tapahtumiin kuuluvat:


title: Iivo Niskanen

text: Iivo Henrik Niskanen (s. 12. tammikuuta 1992 Oulu) on suomalainen maastohiihtäjä, joka edustaa seuratasolla Puijon Hiihtoseuraa. Hän on kaksinkertainen olympiavoittaja. Hän voitti parisprintin vuonna 2014 ja 50 kilometrin hiihdon vuonna 2018. Vuonna 2017 hän voitti MM-kultaa 15 kilometrin perinteisen hiihtotavan matkalta ja sai MM-pronssia perinteisen hiihtotavan parisprintistä.


title: Iivo Niskanen

text: Niskanen valittiin Vuoden urheilijaksi yhdessä Sami Jauhojärven kanssa vuonna 2014 ja yksin vuosina 2017 ja 2018.


title: Iivo Niskanen

text: Vuonna 2010 Niskanen sijoittui seitsemänneksi nuorten maailmanmestaruuskilpailuissa 10 kilometrin matkalla. Samana keväänä hän osallistui ensimmäistä kertaa maastohiihdon maailmancupiin Lahdessa Salpausselän Kisoissa 4 × 10 km viestihiihdossa Suomen kolmosjoukkueessa joukkueen sijoittuessa sijalle 11. Seuraavana vuonna Niskanen voitti pronssia viestistä nuorten maailmanmestaruuskilpailuissa Viron Otepäässä. Samoissa kilpailuissa hän sijoittui seitsemänneksi sprinttihiihdossa.


title: Iivo Niskanen

text: Vuonna 2012 Niskanen sijoittui neljänneksi nuorten maailmanmestaruuskilpailuissa 10 kilometrin hiihdossa. Hänen kauden päätavoitteensa oli päästä kilpailemaan Val di Fiemmen MM-kilpailuihin 2013, mutta hän joutui tyytymään varamiehen paikkaan.


title: Iivo Niskanen

text: Vuonna 2014 Niskanen voitti alle 23-vuotiaiden maailmanmestaruuden perinteisen hiihtotavan 15 kilometrillä Val di Fiemmessä. Pari päivää myöhemmin hän saavutti ensimmäiset maailmancupin pisteensä oltuaan Italian Toblachissa kahdeksas 15 kilometrin perinteisen kilpailussa.


title: Iivo Niskanen

text: Sotšin olympialaisten 2014 aikaan Niskanen koki olevansa elämänsä kunnossa. Hän sijoittui neljänneksi 15 kilometrin perinteisen hiihdossa häviten pronssimitalin vain 0,2 sekunnilla Ruotsin Daniel Richardssonille. Myöhemmin samoissa olympialaisissa hän voitti Sami Jauhojärven kanssa perinteisen parisprintissä kultaa, mikä oli samalla Suomen ensimmäinen olympiavoitto talvikisoissa 12 vuoteen. 50 kilometrin vapaan hiihtotavan yhteislähtökilpailussa hän oli kymmenes. Olympialaisissa saavutetun kullan johdosta Niskanen valittiin tammikuussa 2015 yhdessä Sami Jauhojärven kanssa vuoden 2014 urheilijaksi.


title: Iivo Niskanen

text: Olympialaisten jälkeen hän tuli neljänneksi Oslon 50 kilometrin perinteisen hiihtotavan yhteislähtökilpailussa.


title: Iivo Niskanen

text: Niskanen saavutti SM-hopeaa vapaan hiihtotavan sprintissä 2014, ja pronssia tuli kymmenen kilometrin vapaan kilpailussa. Alun perin Niskanen sijoittui 10 kilometrin vapaan kilpailussa neljänneksi, mutta sai mitalin Tero Similän jäätyä kiinni dopingista ja menetettyä saavuttamansa pronssimitalin.


title: Iivo Niskanen

text: Kaudella 2014–2015 Niskanen voitti Kuusamossa 15 kilometrin perinteisen hiihtotavan kilpailun saavuttaen näin ensimmäisen maailmancupin voittonsa. Hän voitti Kuusamon 15 kilometrin perinteisen hiihtotavan maailmancup-kilpailun myös kaudella 2016–2017. Hän oli samalla kaudella toinen Otepään 15 kilometrin perinteisen hiihtotavan kilpailussa sekä toinen Holmenkollenin 50 kilometrin perinteisen kilpailussa. Kauden 2016–2017 normaalimatkojen cupissa hän sijoittui neljänneksi.


title: Iivo Niskanen

text: Niskanen voitti 50 kilometrin perinteisen hiihtotavan Suomen mestaruuden 2016. Hopeaa hän sai sekä 7,5 kilometrin perinteisen kilpailussa että 15 kilometrin vapaan hiihtotavan takaa-ajokilpailussa 2016.


title: Iivo Niskanen

text: Lahden MM-kisoissa 2017 Niskanen ja Sami Jauhojärvi ottivat perinteisen tavan parisprintissä voiton omassa karsintaerässään. Finaalissa he saavuttivat pronssia. Ennen loppusuoraa Niskanen oli vielä ankkuriosuudellaan toisena Emil Iversenin jälkeen. Iversen kuitenkin kaatui viimeisessä kaarteessa kiilattuaan Niskasen eteen. Niskanen kompastui norjalaiseen ja jäi kilpailussa kolmanneksi. Kolme päivää myöhemmin hän voitti 15 kilometrin perinteisen hiihtotavan maailmanmestaruuden 17,9 sekunnin erolla Martin Johnsrud Sundbyhyn. Ensimmäisissä väliajoissa Niskanen oli 1,3 sekuntia kärkeä jäljessä, mutta johti kilpailua muilla väliaikapaikoilla. Hän oli mukana toisella osuudella Suomen viestijoukkueessa, joka sijoittui viidenneksi. Hän ilmoitti viestin jälkeen, että ei osallistu kisojen kuninkuusmatkalle, eli 50 kilometrin yhteislähtöön vedoten vilustumiseen.


title: Iivo Niskanen

text: Tammikuussa 2018 Niskanen valittiin vuoden 2017 urheilijaksi.


title: Iivo Niskanen

text: Niskanen sijoittui Pyeongchangin olympialaisissa 2018 yhdistelmäkilpailussa 19:nneksi. Hän hiihti perinteisen osuudella pitkään kärjessä, muttei onnistunut pääsemään iritiottoon, ja väsyi matkan loppupuolella. Perinteisen hiihtotavan sprinttikilpailussa hän oli neljästoista. 4 × 10 kilometrin viestissä Suomi sijoittui neljänneksi, ja Niskanen oli toisen osuuden nopein hiihtäjä. Kisojen päätteeksi Niskanen voitti olympiakultaa 50 kilometrin perinteisen hiihtotavan yhteislähtökilpailussa. Hän lähti noin 20 kilometrin kohdalla irtiottoon Aleksei Poltoraninin kanssa. Kazakstanilaisen pudottua hänen kyydistään Aleksandr Bolšunov tavoitti Niskasen 37,5 kilometrin kohdalla. Niskanen pudotti venäläisen perästään viimeisellä kilometrillä, ja kukisti hänet lopulta 18,7 sekunnilla. Suomen edellinen 50 kilometrin olympiavoittaja oli Kalevi Hämäläinen Squaw Valleyssa 1960.


title: Iivo Niskanen

text: Olympialaisten jälkeen Niskanen sijoittui kolmanneksi Lahden 15 kilometrin perinteisen hiihtotavan maailmancup-kilpailussa.


title: Iivo Niskanen

text: Kaudella 2018–2019 Niskanen oli marraskuun lopulla Rukan 15 kilometrin perinteisen kilpailussa 7:s. Lillehammerissa hän oli viikkoa myöhemmin samalla matkalla vapaalla 22:s. Lillehammerin Nordic Opening-tapahtuman kokoinaistuloksissa hän oli 7:s. Beitostølenissä hän hiihti toisen osuuden Suomen kahdeksanneksi sijoittuneessa viestijoukkueessa. Davosin 15 kilometrin vapaan kilpailussa hän oli 13:s. Seuraavana vuonna Niskanen voitti kolmannen maailmancupin osakilpailuvoittonsa Otepäässä 15 kilometrin perinteisen kilpailusta.


title: Iivo Niskanen

text: Niskasta on valmentanut keväästä 2013 lähtien Olli Ohtonen, tätä ennen häntä valmensi Esko Paavola.Niskaselle myönnettiin itsenäisyyspäivänä 2018 Suomen Leijonan ritarikunnan I luokan ritarimerkki solkineen. Edellisenä vuonna 2017 hän sai Suomen Leijonan ritarikunnan ritarimerkin solkineen.


title: Iivo Niskanen

text: Myös Iivo Niskasen sisko Kerttu on maastohiihtäjä. Hänen toinen sisarensa, muotisuunnittelija Katri Niskanen voitti Muodin huipulle -kilpailun vuonna 2009. Niskanen avioitui entisen kilpahiihtäjän Saana Kemppaisen kanssa heinäkuussa 2018.


title: EDarling

text: eDarling on Internetissä toimiva seuranhakupalvelu (engl. Online Dating Service), jonka kautta voi aloittaa nettideittailun. Palvelu toimii Itävallassa, Sveitsissä, Ranskassa, Espanjassa, Italiassa, Puolassa, Ruotsissa, Alankomaissa, Turkissa, Venäjällä, Tšekissä, Norjassa, Meksikossa, Chilessä, Belgiassa, Suomessa, Unkarissa ja Tanskassa.


title: EDarling

text: Palvelun omistaa berliiniläinen yritys "Affinitas GmbH". Yrityksen toimitusjohtajat ovat Lukas Brosseder, David Khalil ja Christian Vollmann. Työntekijöitä on noin 300


title: EDarling

text: Ensimmäinen eDarling aloitti Saksassa vuonna 2009. Sen jälkeen eDarling on levinnyt kahdeksaantoista maahan. .


title: EDarling

text: Espanjassa eDarling on saanut Best Customer Experience Awards 2012 -palkinnon ja Saksassa tullut valituksi Computer Bild -lehden testivoittajaksi nettideittiportaalien vertailussa.


title: EDarling

text: Suomessa eDarling toimii nimellä Eliittikumppani. Palvelu aloitti Suomessa joulukuussa 2012.


title: EDarling

text: Vaikka palvelu onkin aloittanut toimintansa Suomessa vasta hiljattain, siitä on jo Iltalehden mukaan tullut yhteydenottoja kuluttajansuojaviranomaisille, kun kysymyksiin asiakkuuden keskeyttämisestä ei ole vastattu. Kuluttajavirasto on Iltalehden mukaan kiinnittänyt huomiota myös siihen, että vaikka palvelua on markkinoitu ilmaisena, muu kuin rekisteröityminen maksaa. Myös palvelusta irtisanoutuminen on Iltalehden mukaan ollut vaikeaa.


title: Kolmas puolue

text: Kolmas puolue on kaksipuoluejärjestelmää soveltavissa maissa käytetty termi, jolla viitataan johonkin muuhun puolueeseen kuin kahteen suurimpaan. Kolmas puolue saa usein paljon ääniä, ei kuitenkaan tarpeeksi päästäkseen merkittävään asemaan kahden suurimman puolueen hallitsemassa politiikassa.


title: Kolmas puolue

text: Britanniassa termillä viitataan yleensä maan kolmanneksi suurimpaan puolueeseen liberaalidemokraatteihin, joilla on esimerkiksi Britannian alahuoneessa noin yhdeksän prosenttia edustajanpaikoista. Yhdysvalloissa on sen historian aikana ollut lukuisia kolmansia puolueita, joista yhdelläkään ei nykyisin ole Yhdysvaltain kongressissa edustajia.


title: Koulutusrahasto Koura

text: Koulutusrahasto Koura on suomalainen vuonna 1984 perustettu televisio- ja radioalan koulutusrahasto.


title: Koulutusrahasto Koura

text: Yleisradion, MTV Oy:n, Suomen Journalistiliiton, Suomen Lavastustaiteilijain Liiton, Suomen Muusikkojen Liiton ja Suomen Näyttelijäliiton muodostaman rahaston varat tulevat Kopiostolta, ja ne koostuvat Yleisradion ja MTV Oy:n vakinaiselle henkilöstölle maksetuista tekijänoikeuskorvauksista. Rahastoa hallinnoi hallintokunta, jossa on edustajat jäsenyhtiöistä ja -liitoista.


title: Koulutusrahasto Koura

text: Vuosittain maaliskuussa jaettavat Koura-palkinnot ovat televisio- ja radioalan suurimpia rahapalkintoja Suomessa. Ne on jaettu säännöllisesti vuodesta 1986 alkaen.


title: Koulutusrahasto Koura

text:
Pääpalkinto on suuruudeltaan 10 000–15 000 euroa, ja se jaetaan kuudessa sarjassa. Fiktiopalkinto jaetaan vuoden parhaalle radio- tai tv-draamalle. Muut sarjat ovat dokumentit, viikoittaiset ja sarjamuotoiset asiaohjelmat, kulttuuriohjelmat sekä lapsille ja nuorille suunnatut ohjelmat. Vuonna 2012 mukaan otettiin myös uutis- ja ajankohtaisohjelmien sarjassa, mutta sarjassa ei jaettu pääpalkintoa.
Radio- ja televisio-ohjelmat ja verkkosisällöt kilpailevat keskenään kaikissa sarjoissa. Rahallisesti samaa kokoluokkaa pääpalkinnon kanssa on Vuoden sivistysteko -palkinto, jonka saajaa ei päätä Kouran hallintokunta, vaan mediayhtiöistä riippumaton henkilö. Vuonna 2013 palkinnonsaajan valitsi Suomen Kansallisteatterin pääjohtaja Mika Myllyaho.


title: Koulutusrahasto Koura

text:
Pääpalkintojen lisäksi jaetaan vuosittain 3 000–5 000 euron suuruisia kunniapalkintoja. Kaikissa palkinnoissa korostetaan ohjelmien tai verkkosisältöjen sivistyksellisiä lähtökohtia sekä genreä, kerrontaa tai ilmaisua uudistavia piirteitä.
Koura myöntää vuosittain myös televisio- ja radioalaan liittyviä apurahoja ja järjestää erilaisia koulutustilaisuuksia ja seminaareja. Kouran apurahoja voivat hakea kaikki Yleisradion ja MTV Oy:n vakituiset tai määräaikaiset työntekijät.


title: Johan Johnsen

text: Johan Christian Arnt Johnsen (27. tammikuuta 1893 Oslo – 27. tammikuuta 1927 Aker) oli norjalainen pikajuoksija. Hän kilpaili vuoden 1920 kesäolympialaisissa ja putosi miesten 100 metrin juoksukilpailussa ensimmäisellä kierroksella. Hänen henkilökohtainen ennätyksensä 100 metrin juoksussa on 10.7 (1919).


title: Jari Levy

text: Jari Levy on oululainen lauluntekijä ja muusikko. Hän on soittanut ja laulanut yhtyeissä: Heureka, Levy&grammari ja Exit. Hän toimii musiikin lehtorina Oulun yliopiston musiikkitieteen laitoksella.


title: Arne Cederholm ja malli

text: Arne Cederholm ja malli on suomalaisen taiteilijan Magnus Enckellin guassi- ja mustaliitutyö paperille vuodelta 1905. Kooltaan tämä työ on 93,5 × 68 cm ja se kuuluu Ateneumin taidemuseon Ester ja Jalo Sihtolan lahjoituskokoelmaan. Teoksessa esiintyvät alastonmalli sekä juristi Arne Cederholm.


title: Arne Cederholm ja malli

text: Maalaus on Enckellin taiteen värikauden varhaisia esimerkkejä, vaikkei juuri poikkea hänen 1890-luvun teoksistaan.


title: Jääpallon Viron-mestaruuskilpailut 1924

text: Jääpallon Viron-mestaruudestaa 1924 pelasi kolme joukkuetta. Viron jääpallomestaruus ratkaistiin virallisesti 4. kerran. Mestaruusottelussa kohtasivat Tallinna Kalev ja Tallinna Sport. Kolmas joukkue oli Tallinna Hokiklubi.


title: Jääpallon Viron-mestaruuskilpailut 1924

text: Sportin joukkue: Aleksander Gerassimov, Harald Kaare, Heinrich Paal, Aleksander Rubli, Reinhold Saulmann, Karl-Rudolf Silberg, Aleksander Tamm, Vladimir Tell, Evald Tipner, Georg Turgan, Oskar Üpraus.


title: Kornél Pajor

text: Kornél Pajor (1. heinäkuuta 1923 Budapest – 12. toukokuuta 2016 Tukholma Ruotsi) oli unkarilaissyntyinen pikaluistelun maailmanmestari. Unkarin valtion murrosvaiheessa maan muuttuessa kommunistiseksi Pajor ei palannut enää kotimaahansa ja muutti asumaan Ruotsiin edustaen myös uutta kotimaataan.


title: Kornél Pajor

text: Kornél Pajor teki vuonna 1943 19-vuotiaana lupaavia tuloksia pikaluistelussa. Sota-aika esti kuitenkin normaalin kehittymisen ja kilpailutoiminnan. Hän joutui sodan loppuvaiheessa armeijaan ja tappioon päätyneen sodan myötä brittien sotavankeuteen.


title: Kornél Pajor

text: Sodan jälkeiset talviolympialaiset St. Moritzissa olivat Pajorin ensimmäinen kansainvälinen kilpailunäyttämö. Tuloksena oli 21. sija 500 metrillä, 14. sija 1 500 metrillä, 10. sija 5 000 metrillä ja 4. sija 10 000 metrillä. Hänen menestysmatkansa pikaluistelu-uralla olivat 5 000 ja 10 000 metriä.


title: Kornél Pajor

text: Vuosi 1949 oli Pajorille uran paras vuosi. Hän saavutti Davosin EM-kisoissa pronssia tehden 5 000 metrillä uuden ME:n. Samoissa kilpailuissa hän alitti 10 000 metrillä Charles Mathiesenin ME:n ja samalla ensimmäisenä 17 minuuttia, mutta Norjan Hjalmar Andersen teki kisassa vielä paremman tuloksen ja otti näin ME:n nimiinsä. Kaksi viikkoa myöhemmin MM-kisat Oslossa olivat hänen uransa huipentuma, sillä hän saavutti yhteispisteissä mestaruuden.


title: Kornél Pajor

text: Kisojen päätyttyä Pajor ei kotimaansa poliittisen mullistuksen vuoksi palannut enää takaisin Unkariin, vaan jäi pakolaiseksi. Kansainvälinen luisteluliitto (ISU) antoi hänelle osallistumisoikeuden ”riippumattomana kilpailijana” kausiksi 1950 ja 1951. Vuonna 1952 hän sai asuinmaansa Ruotsin edustusoikeuden ja saavutti silloisessa kotikaupungissaan Östersundissa järjestetyissä EM-kisoissa yhteispisteissä pronssia. Säännöt eivät sallineet olympialaisiin osallistumista. Niinpä Oslon talviolympialaiset 1952 jäivät väliin, vaikka Pajorilla olisi ollut pisimmillä luistelumatkoilla menestymisen mahdollisuus.


title: Kornél Pajor

text: Valmentajana jo sotavuosilta Pajorilla oli Itävallan Karl Wazulek, joka kilpaili itse vuoden 1936 talviolympialaisissa.


title: Kornél Pajor

text: Ammatiltaan Pajor oli arkkitehti ja jatkoi siviiliuraansa menestyksellisesti Ruotsissa.


title: Garp

text: Garp on saksalainen aatelissuku. Se on tullut Varsinais-Suomeen jo 1300-luvulla. Suomessa on ollut kaksi Garp-nimistä sukuhaaraa, jotka eivät välttämättä olleet sukua toisilleen.


title: Garp

text: Suvun ensimmäinen jäsen, Tore Garper, mainitaan 1367 pantin yhteydessä Ahvenanmaalla. Nimestä päätellen hän oli Anders Garpin sukulainen, isä tai veli.


title: Garp

text: Anders Garp oli sinettitodistajana Turussa 1373. Vuonna 1376 hänestä sanotaan ”Bo Jonssons fogadhe i Löpsta”, mikä viittaa Lepistön kylään Mynämäen pitäjässä. Viimeinen maininta Anders Garpista on vuodelta 1387 Tukholmassa, jolloin hän luovutti maata Suomessa. Garp omisti Storgården nimisen tilan Laitilan pitäjässä, Viiaisen Taivassalon pitäjässä ja omaisuutta Vehmaan pitäjässä. Hän oli luultavasti naimisissa ainakin kaksi kertaa sillä hänen lastensa ikäero oli suuri.


title: Garp

text: Anders Garpin poika Jöns mainitaan vuosien 1373 ja 1407 välisenä aikana. Jöns Garpin poika Gregers mainitaan vuosien 1417 ja 1449 välillä ja vuonna 1450 hän oli jo kuollut. Nimeltä tuntematon poika mainitaan mahdollisesti 1402.


title: Garp

text: Toinen Garp suku on niin sanottu Storgårdin suku Laitilasta. Sen esi-isä oli Valdemar, jonka puoliso luultavasti oli Katarina Rötkersdotter Djäkn-sukua. Valdemarin lapsia olivat Jaakob, Anna, Magnus ja Ingeborg.


title: Garp

text: Magnus Garp oli Mynämäen kirkkoherra. Hän panttasi vuonna 1458 pääkartanonsa Sauvon Koskessa langolleen ritari Olavi Tavastille, sillä hän tarvitsi rahaa voidakseen lähteä piispa Olavin kanssa toivioretkelle Roomaan.


title: Garp

text: Ingeborgin puoliso oli ritari Olavi Niilonpoika Tavast, joka toimi linnanvoutina Hämeen linnassa vuosina 1435–1460.


title: Crown of Creation (yhtye)

text: Crown of Creation on saksalainen yhtye, joka oli uransa huipulla ja suosiossa 1990-luvun puolivälissä. Suurelle yleisölle sopivien hittien jälkeen yhtyeen tyyli muuttui epäkaupallisemmaksi ja taiteellisemmaksi. Yhtyeen kokoonpanomuutoksissa on alusta asti säilynyt vain kosketinsoittaja Matthias Blazek ja Thomas Czacharowski.


title: Crown of Creation (yhtye)

text: Suosionsa huipulla Crown of Creation oli julkaistuaan vuonna 1994 Real Life -albumin.


title: Crown of Creation (yhtye)

text: Matthias Blazek ja Thomas Czacharowski perustivat vuonna 1985 seitsemän muun artistin kanssa Tomate -nimisen yhtyeen, joka oli esimakua pian heräävälle Crown of Creationelle.


title: Crown of Creation (yhtye)

text: Helmikuussa 1994 julkaistiin esikoisalbumi "Real Life".


title: Crown of Creation (yhtye)

text: 1994 ja 1995 yhtye oli Ranskan departementit Seine-et-Marnessa lähellä Pariisia kiertueella. Vuonna 1998 Crown of Creation purkautui. 11 vuoden tauon jälkeen Crown of Creation perustettiin vuonna 2009 jälleen, ja viimeisessä kokoonpanossa oli uusi laulaja Anne Crönert.


title: Taiteilijan äiti

text: Taiteilijan äiti on suomalaisen taiteilijan Magnus Enckellin maalaama öljyvärityö kankaalle vuodelta 1904. Kooltaan maalaus on 51,5 cm × 54,5 cm, ja se kuuluu Ateneumin taidemuseon Ester ja Jalo Sihtolan kokoelmiin.


title: Taiteilijan äiti

text: Maalauksen mallina oli Enckellin äiti ruustinna Alexandra Enckell (s. 1832). Maalauksen takana olevista tiedoista selviää, että Jalo Sihtola osti maalauksen vuonna 1934 Enckellin pojalta tri Jörgen Enckelliltä, jolla oli myös isompi versio muotokuvasta.


title: Länsi-Euroopan syystulvat 2000

text: Länsi-Euroopan syystulvat 2000 olivat Länsi-Euroopan maita syksyllä 2000 koetelleet suurtulvat. Kaikista pahiten tulvat koettelivat Isoa-Britanniaa, jossa kyseinen syksy oli kaikista sateisin syksy vuodesta 1766 lähtien. Vahinkojen korvauksiin arvioitiin menevän kaiken kaikkiaan jopa kaksi miljardia dollaria.


title: Länsi-Euroopan syystulvat 2000

text: Muutamat Atlantin rannikkovaltiot Ranskasta Norjaan kokivat kaksinkertaisia sadesummia keskimääräiseen sademäärään suhteutettuna, ja muutamat tulvat sekä maavyöryt aiheuttivat tuhoja eteläisillä Alpeilla. Loka- ja marraskuussa 2000 peräkkäinen sarja sykloneja aiheutti lukuisia tulvia ympäri Isoa-Britanniaa.


title: Länsi-Euroopan syystulvat 2000

text: Iso-Britannia koki kaikista laaja-alaisimman valtakunnallisen tulvan sitten kevään 1947 lumien sulamisen.


title: Länsi-Euroopan syystulvat 2000

text: Myrskyjen yhdistynyt vaikutus aiheutti tulvimista pitkin Länsi-Eurooppaa. Kaksi myrskyä, Nicole 28. lokakuuta ja Oratia 3. marraskuuta, aiheutti yhdessä 4. marraskuuta riehuneen Rebekka-myrskyn kanssa jatkuvaa tulvimista. 10 000 kotia jäivät tulvien valtaamiksi 700 eri kohteessa. Virtaamahuiput olivat Thamesjoessa, Trentissä, Severnissä, Wharfessa ja Deessä korkeimmat 60 vuoteen. Ousen joki Yorkshiressä ylsi korkeimmalle tasolle sitten 1600-luvun.


title: Länsi-Euroopan syystulvat 2000

text: Isossa-Britanniassa lukuisten tulvien sarja vaikutti suureen osaan maata syksyllä 2000. Kaikista pahiten tulvat koettelivat lokakuussa Kentiä ja Sussexia ja marraskuussa Shropshireä, Worcestershireä ja Yorkshireä. Syksy 2000 oli mittaushistorian sateisin syksy Englannissa ja Walesissa, joissa lukuisten sadetapahtumien lisäksi uudet sademäärä-ennätykset aiheuttivat laajaa tulvimista pitkin loka- ja marraskuuta. Englannissa ja Walesissa satoi keskimäärin 503 millimetriä, mikä rikkoi vanhan syys-marraskuun sade-ennätyksen lähes 50 millimetrillä.


title: Gordon Matta-Clark

text: Gordon Matta-Clark (22. kesäkuuta 1943 New York – 27. elokuuta 1978 New York) oli yhdysvaltalainen taiteilija. Hän oli taidemaalari Roberto Mattan poika ja opiskeli arkkitehtuuria Cornellin yliopistossa 1962–1968. Hän muun muassa teki moottorisahalla leikkauksia vanhoihin rakennuksiin ja ikuisti syntyneet muutokset elokuviin tai valokuviin, jotka sitten päätyivät näyttelyihin usein rakennusten osien kanssa. Matta-Clark nimitti tällaista taidetta "anarkkitehtuuriksi". Hänen tunnustetuin teoksensa on "Four Corners: Splitting" (1974), jonka hän teki New Jerseyn Englewoodissa.


title: Gordon Matta-Clark

text: Matta-Clark teki myös muun muassa laajan kokoelman piirroksia. Hän ei erottanut ruoanlaittoa taiteen teosta, ja tästä syntyi usein epätavallisia ruokia. Vuonna 1971 hän oli perustamassa "Food"-nimistä ravintolaa SoHossa.


title: Gordon Matta-Clark

text: Matta-Clarkin kaksosveli kuoli oman kätensä kautta 1976, ja Matta-Clark itse kuoli nuorena haimasyöpään. Hän oli naimisissa.


title: Kirjettä lukeva nainen

text: Kirjettä lukeva nainen eli Paitasillaan on suomalaisen taiteilijan Magnus Enckellin öljyvärityö kankaalle vuodelta 1912. Kooltaan maalaus on 65cm × 50 cm, ja se kuuluu Ateneumin taidemuseon Ester ja Jalo Sihtolan lahjoituskokoelmaan.


title: Kirjettä lukeva nainen

text: "Paitasillaan"-maalauksessa kiteytyvät Magnus Enckellin väriharmoniapyrkimykset. Hän oli muuttanut 1890-luvun askeettista ilmaisuaan vähitellen, ja värikkyys alkoi lisääntyä hänen töissään. Hän oli saanut 1900-luvun alussa vaikutteita Espanjan vanhemmasta taiteesta. Samalla hän oli mukana Suomen taidemaailmaan vaikuttaneessa värikentän mullistuksessa.


title: Kirjettä lukeva nainen

text: Maalaus syntyi Pariisissa, jossa sen mallina oli pariisitar Madame Tibault. Toinen suomalainen taiteilija Alanko oli maalannut samaa mallia, ja hän esitteli mallin Enckelille. Maalaus oli mukana Septem-ryhmän toisessa näyttelyssä 1913 nimellä "Lukeva tyttö".


title: Jääpallon Viron-mestaruuskilpailut 1923

text: Jääpallon Viron-mestaruudestaa 1923 pelasi kolme joukkuetta. Viron jääpallomestaruus ratkaistiin virallisesti 3. kerran. Mestaruusottelussa kohtasivat Tallinna Kalev ja Tallinna Sport. Kolmas joukkue oli Tallinna Hokiklubi.


title: Jääpallon Viron-mestaruuskilpailut 1923

text: Sportin joukkue: Paul Bersing, Christfried Burmeister, Edgar Klumberg, V. Liljencrantz, Heinrich Paal, Aleksander Rubli, Reinhold Saulmann, Harald Stunde, Aleksander Tamm, Vladimir Tell, Georg Turgan, Oskar Üpraus.


title: Kasuga (1902)

text: Kasuga () oli keisarillisen Japanin laivaston tammikuussa 1904 valmistunut Kasuga-luokan panssariristeilijä. Alus upotettiin 18. heinäkuuta 1945.


title: Kasuga (1902)

text: Italian kuninkaallinen laivasto tilasi aluksen Ansadolta Genovasta nimellä "RN Mitra". Sen köli laskettiin 10. maaliskuuta 1902, ja alus laskettiin vesille vielä samana vuonna 22. lokakuuta. Se myytiin vesillelaskun jälkeen Argentiinalle, joka kävi sotaa Chileä vastaan. Alus nimettiin "ARA Rivadaviaksi", ja se myytiin sodan päätyttyä edelleen keskeneräisenä Japanille nimellä "Kasuga". Alus valmistui 7. tammikuuta 1904.


title: Kasuga (1902)

text: Alus lähti sisaraluksensa "Nisshinin" kanssa Genovasta päällikkönään Hugh Haweis Paynter ja miehistönään brittiläis-italialais-arabialainen miehistö. Alukset käyttivät Britannian kuninkaallisen laivaston lippuja välttääkseen mahdolliset selkkaukset Venäjän keisarikunnan kanssa. Venäjän keisarikunnan alukset varjostivat aluksia matkan aikana, ja "HMS King Alfred" saattoi osastoa Intian valtamerellä niiden lähdettyä Port Saidista. Saavuttuaan Japaniin alusten miehistöjä juhlittiin sankareina.


title: Kasuga (1902)

text: Kasuga ajoi 13. tammikuuta 1918 karille Bankan salmessa, mistä se irrotettiin kesäkuussa. Alus purjehti Siperiaan vuonna 1922.


title: Rouva Anni Lagerborg

text: Rouva Anni Lagerborg eli Lukeva nainen on suomalaisen taiteilijan Magnus Enckellin öljyvärityö kankaalle vuodelta 1914. Kooltaan tämä maalaus on 73 cm × 43 cm, ja se kuuluu Ateneumin taidemuseon Ester ja Jalo Sihtolan kokoelmiin.


title: Rouva Anni Lagerborg

text: "Rouva Anni Lagerborg" -maalauksessa malli lukee kirjaa. Magnus Enckell maalasi hänet voimakkain värein violettiin pukuun ja hattuun pukeutuneeksi.


title: Rouva Anni Lagerborg

text: Ateneumin taidemuseolla on hallussaan kolme Magnus Enckellin työtä tästä rouvasta. Näistä vanhin on vuodelta 1912, jolloin hän teki vesivärein maalauksen istuvasta rouva Anni Lagerborgista, 35 cm × 26 cm. Viimeinen "Rouva Anni Lagerborg" -työ on vuodelta 1916 oleva hiilityö, 39,5 cm × 30,5 cm, jossa rouva on pukeutunut samaan asuun kuin tässä öljyvärityössä. Myös hiilityö kuuluu Ateneumin taidemuseon Ester ja Jalo Sihtolan kokoelmaan.


title: Rouva Anni Lagerborg

text: Rouva Anni Lagerborg oli naimisissa insinööri Zittingin kanssa, josta hän kuitenkin erosi ja lähti nunnaksi Italiaan.


title: Nisshin (1903)

text: Nisshin () oli keisarillisen Japanin laivaston tammikuussa 1904 valmistunut Kasuga-luokan panssariristeilijä. Alus upposi maalilaivana 18. tammikuuta 1942.


title: Nisshin (1903)

text: Italian kuninkaallinen laivasto tilasi aluksen Ansadolta Genovasta nimellä "RN Roca". Sen köli laskettiin toukokuussa 1902, ja alus laskettiin vesille 9. helmikuuta 1903. Se myytiin vesillelaskun jälkeen Argentiinalle, joka kävi sotaa Chileä vastaan. Alus sai nimen "ARA Mariano Moreno", ja se myytiin sodan päätyttyä edelleen keskeneräisenä Japanille nimellä "Nisshin". Alus valmistui 7. tammikuuta 1904.


title: Nisshin (1903)

text: Alus lähti sisaraluksensa "Kasugan" kanssa Genovasta päällikkönään J. H. Lea ja miehistönään brittiläis-italialais-arabialainen miehistö. Alukset käyttivät Britannian kuninkaallisen laivaston lippuja välttääkseen mahdolliset selkkaukset Venäjän keisarikunnan kanssa. Venäjän keisarikunnan alukset varjostivat aluksia matkan aikana, ja "HMS King Alfred" saattoi osastoa Intian valtamerellä niiden lähdettyä Port Saidista. Saavuttuaan Japaniin alusten miehistöjä juhlittiin sankareina.


title: Nisshin (1903)

text: Ensimmäisen maailmansodan viimeisen vuoden "Nisshin" palveli Välimerellä.


title: Nicolas Fettner

text: Nicolas Fettner (s. 21. kesäkuuta 1987 Wien, Itävalta) on itävaltalainen mäkihyppääjä. Hän hyppäsi urallaan kerran palkintopallille Continental Cupin osakilpailussa. Vuonna 2004 hän saavutti kultaa Strynissä käytyjen nuorten MM-kilpailujen joukkuekilpailussa.


title: Nicolas Fettner

text: Fettnerin veli Manuel on myös mäkihyppääjä.


title: Saanko luvan (albumi)

text: Saanko luvan on suomalaisen laulajan Mikko Järvisen kokoelma-albumi vuodelta 2013. Levylle on koottu Järvisen tuotantoa vuosilta 1974–1978.


title: Britannian tulvat 2007

text: Britannian tulvat 2007 olivat tuhoisa tulvasarja, joka aiheutti tuhoa ympäri Britanniaa kesällä 2007. Vakavimmat tulvat tapahtuivat Pohjois-Irlannissa 12. kesäkuuta, East Yorkshiressä ja The Midlandsissä 15. kesäkuuta, Yorkshiressä, The Midlandsissä, Gloucestershiressä, Herefordshiressä ja Worcestershiressä 25. kesäkuuta sekä Gloucestershiressä, Herefordshiressä, Worcestershiressä, Oxfordshiressä, Berkshiressä ja South Walesissä 28. heinäkuuta.


title: Britannian tulvat 2007

text: Kesäkuu oli yksi Britannian mittaushistorian sateisimmista kuukausista. Keskimääräinen sademäärä ympäri Englantia oli 140 millimetriä, joka oli yli kaksinkertainen summa kesäkuun tavanomaisesta sademäärästä. Jotkut alueet saivat keskimääräisen kuukausisadannan verran vettä jo 24 tunnissa. Se oli Britannian mittaushistorian sateisin touko-heinäkuu ajanjakso vuoden 1776 jälkeen. Heinäkuussa maata koetteli ratkaisemattoman epätavallinen sää ja keskimääräistä suuremmat sademäärät, ja lopulta 20. heinäkuuta muodostui aktiivinen rintamasysteemi, josta satoi yli 120 millimetriä vettä eteläiseen Englantiin.


title: Britannian tulvat 2007

text: Siviili- ja sotilasviranomaiset kuvailivat kesä- ja heinäkuun pelastustöitä Britannian rauhanajan historian suurimmiksi. Environment Agency kuvaili heinäkuun tulvia kriittisiksi ja odotti niiden ylittävän kevään 1947 tulvahuipun.


title: Lapasammet

text: Lapasammet ("Polyodontidae") sampikaloihin kuuluva kalaheimo. Sen lajeja tavataan Yhdysvalloista ja Kiinasta makeista vesistä.


title: Lapasammet

text: Nykyään lapasampia on vain kaksi lajia, jotka kuuluvat eri sukuihin: lapasampi ("Polyodon spathula") ja miekkasampi ("Psephurus gladius"). Varhaisimmat lapasampien fossiilit on ajoitettu liitukaudelle.


title: Lapasammet

text: Molemmat nykyljit ovat kookkaita kaloja, lapasampi voi kasvaa yli kaksimetriseksi ja miekkasampi kolmea metriä pidemmäksi., eräiden lähteiden mukaan se voi kasvaa jopa 7 metrin pituiseksi. Kaloilla on pitkä ja kuono, joka on litteä lapasammella ja kapeampi miekkasammella. Kuonon merkitystä ei täysin tiedetä, mutta kalat käyttävät sitä mahdollisesti saaliseläimien tuottamien heikkojen sähkökenttien aistimiseen. Se voi myös vähentää veden aiheuttamaa vastusta lapasampilajien uidessa suu auki. Muita tunnusomaisia piirteitä ovat suurimmaksi osaksi rustosta koostuva tukiranka, pienet silmät ja lähes täysin suomuton ruumis.


title: Lapasammet

text: Lapasampilajit ovat suurten jokien kaloja. Lapasampea tavataan Mississippijoesta sekä sen sivujoista kuten Missouri- ja Ohiojoista. Miekkasampi on kiinalainen laji ja elää Jangtsejoessa ja eräissä sen lähistöllä sijaitsevissa joissa.


title: Lapasammet

text: Molemmat lajit ovat pääosin yöaktiivisia. Lapasammen ravinto koostuu eläinplanktonista ja hyönteisten toukista, joita se siivilöi vedestä ja miekkasampi saalistaa kaloja. Molemmat lajit ovat uhanalaisia elinympäristöjen muuttumisen, esimerkiksi patojen rakentamisen vuoksi ja niiden arvostetun mädin, kaviaarin, keräämisen vuoksi. Lapasampi luokitellaan vaarantuneeksi ja miekkasampi äärimmäisen uhanalaiseksi lajiksi.


title: Lipunvaltaus

text: Lipunvaltaus () on Digital Illusions CE:n ja Electronic Artsin pääasiassa "Battlefield"-pelisarjaa varten kehitetty moninpelimuoto. Peliä pelaa yleensä kaksi joukkuetta. Pelialueella on lipputukikohtia, jotka on nimetty ja merkitty karttaan kirjaintunnuksella. Lippu siirtyy joukkueen hallintaan, jos joukkueen jäsen valtaa sen joukkueelleen olemalla sen alueella. Lipun valtaaminen käy sitä nopeammin, mitä enemmän joukkueenjäseniä alueella on. Alueella olevat viholliset voivat hidastaa, pysäyttää tai jopa kääntää valtauksen itselleen, jos vastustajia on alueella enemmän. Kaikki joukkueen jäsenet voivat kuoltuaan ”syntyä” (tai ilmestyä, ) tietyn viiveen jälkeen vallatuille lipuille – tämä on koko pelimuodon idea. Jos toinen osapuoli onnistuu pitämään kaikki liput hallussaan jonkin aikaa, ennen pitkää toisen joukkueen jäsenet voivat syntyä vain omaan tukikohtaansa, mikä johtaa usein pitkäkestoiseen piiritystilanteeseen.


title: Lipunvaltaus

text: Pelin häviää joukkue, jonka elämät () loppuvat ensin. Pelaajan kuoltua joukkue menettää yhden elämän. Elämien määrä vaihtelee pelikohtaisesti yleensä välillä 100–2 000.


title: Lipunvaltaus

text: Peli päättyy, jos


title: Lipunvaltaus

text: Tulilinja esiteltiin "Battlefield 2142":n "Northern Strike" -lisäosassa. Suuntaus muistuttaa pitkälti "Hyökkäys"-pelisuuntausta. EU-joukkue aloittaa yhdestä tukikohdasta, jota ei voi vallata, ja PAC hallitsee kaikkia muita, vallattavissa olevia tukikohtia.


title: Lipunvaltaus

text: Pelisuuntaus esiteltiin ensimmäisen kerran "Battlefield 2142":n pelipäivitys 1.40:n "Highway Tampa" -kartassa, ja on sittemmin nähty muun muassa "Battlefield 3":ssa. Suuntaus eroaa "Lipunvaltaus: Tulilinja" -pelisuuntauksesta vain siinä, että tässä pelimuodossa molemmilla joukkueilla on tukikohta, jota ei voi vallata.


title: Lipunvaltaus

text: Julkaistuja tai kehitteillä olevia pelejä, joissa käytetään tätä lipunvaltaussuuntausta:


title: A.G. Dufva

text: A.G. Dufva oli tukholmalainen yritys, joka perusti Ruotsin ensimmäisen uushopeatehtaan. Yrityksen perusti vuonna 1847 Anders Gabriel Dufva (1822–1897).


title: A.G. Dufva

text: Yrityksen johdossa jatkoivat Anders Gabriel Dufvan jälkeen vuodesta 1897 hänen poikansa Harald Gabriel Dufva (1855–1900) ja Johan Helmer Dufva (1864–1939). Vuonna 1933 Guldsmedsaktiebolaget AB (GAB) osti yrityksen. A.G. Dufva säilyi kuitenkin liikenimenä aina vuoteen 1972 saakka.


title: Walk the Moon

text: Walk The Moon on yhdysvaltalainen indie rock -yhtye, joka perustettiin Cincinnatissa, Ohiossa vuonna 2008.


title: Marc Cerboni

text: Marc Yves Michel Cerboni (20. lokakuuta 1955 Nizza – 2. joulukuuta 1990 Saint-Étienne-de-Tinée) oli ranskalainen miekkailija. Hän kilpaili vuoden 1984 kesäolympialaisissa Los Angelesissa ja sai siellä pronssia floretin joukkuekilpailussa yhdessä Frédéric Pietruszkan, Pascal Jolyotin, Patrick Grocin ja Philippe Omnèsin kanssa.


title: Patrick Groc

text: Patrick Groc (s. 6. syyskuuta 1960 Neuilly-sur-Seine) on ranskalainen entinen miekkailija. Hän oli vuoden 1984 kesäolympialaisissa Los Angelesissa mukana saamassa pronssia floretin joukkuekilpailussa. Vuoden 1988 kesäolympialaisissa Soulissa hän jäi floretin yksilökilpailussa 40. ja joukkuekilpailussa kuudennelle sijalle. Groc osallistui vielä vuoden 1992 kesäolympialaisiin Barcelonassa, jossa jäi floretin yksilökilpailussa 22. ja joukkuekilpailussa seitsemännelle sijalle.


title: Pascal Jolyot

text: Pascal Jolyot (s. 26. heinäkuuta 1958 Fontainebleau) on ranskalainen entinen miekkailija. Vuoden 1980 kesäolympialaisissa Moskovassa hän voitti floretin joukkuekilpailussa kultaa ja sai lisäksi hopeamitalin sen yksilökilpailussa. Jolyot osallistui myös vuoden 1984 kesäolympialaisiin Los Angelesissa saaden floretin joukkuekilpailussa pronssia ja jääden sen yksilökilpailussa 33. sijalle.


title: Ipanapa iltalaulut

text: Ipanapa iltalaulut on Ipanapa Recordsin julkaisema suomalainen lastenmusiikkikokoelmalevy, joka ilmestyi 30. syyskuuta 2009. Nimensä mukaisesti albumi sisältää eri suomalaisartistien säveltämiä, sanoittamia ja esittämiä kehtolauluja. Albumin on tuottanut Hannu Pikkarainen, joka vastaa myös kappaleiden sovituksista. Kokonaan uusien kappaleiden lisäksi albumi sisältää ruotsin kielelle käännetyn version Tapio Rautavaaran kappaleesta "Sininen uni", jonka esittää Magnus Carlson.


title: Ipanapa iltalaulut

text: Sovitukset Hannu Pikkarainen.


title: Kasuga (1863)

text: Kasuga () oli vuonna 1863 vesillelaskettu puurunkoinen täystakiloitu siipiratasfregatti.


title: Kasuga (1863)

text: Kiinalainen "Chiangtzu" tilasi aluksen J. Samuel White and Company Cowesista Isle of Wightilta. Alus laskettiin vesille vuonna 1863, ja se valmistui vielä samana vuonna. Keisarillisen Kiinan hallitus ei kuitenkaan suostunut lunastamaan tilausta, ja alus myytiin vuonna 1867 japanilaiselle Satsuman hanin daimiolle, joka nimesi sen "Kasugaksi".


title: Kasuga (1863)

text: Alus oli shōgunin henkilökohtaisena jahtina. Enomoto kapinalliset valtasivat aluksen Hakodaten taistelussa vuonna 1868. Alus liitettiin keisarillisen Japanin laivastoon vuonna 1869. Laivastossa alus oli vuodesta 1894 alkaen yhteysaluksena, ja se poistettiin alusluettelosta vuonna 1896. Alus on sen jälkeen romutettu.


title: Tsukuba (1870)

text: Tsukuba () oli puurunkoinen potkurikorvetti. Alus valmistettiin Burmassa vuonna 1854 Britannian kuninkaalliselle laivastolle nimellä "HMS Malacca". Keisarillisen Japanin laivasto osti aluksen vuonna 1870. Sen aseistus uusittiin vuonna 1892, jolloin sen aseistukseksi tuli neljä kuuden tuuman pikatykkiä.


title: Tsukuba (1870)

text: Sluuppi "HMS Malacca" tilattiin 9. marraskuuta 1847. Sen rakennustyöt aloitti Mr Mould Moulmeinissa Burmassa. Mouldin liiketoiminnat kuitenkin päättyivät epäonnistumiseen, ja rakennustyöt saattoi päätökseen hallituksen tarkastaja Ladd John Penn and Sons. Aluksen köli laskettiin 29. toukokuuta 1849, ja se laskettiin vesille 9. huhtikuuta 1853. Alus lähti merelle 16. toukokuuta 1853, ja se saapui 16. syyskuuta Chathamin telakalle, jossa sille asennettiin höyrykone ja viimeisteltiin varustus. Varustamisesta tehtiin tilaus 31. tammikuuta ja se valmistui 8. elokuuta, jolloin se poistui telakalta. Alus otettiin palvelukseen 17. elokuuta 1854 Chathamissa.


title: Tsukuba (1870)

text: Aluksen voimanlähteenä oli kaksisylinterinen 200 hevosvoiman korkeapainehöyrykone, joka pyöritti yhtä akselia. Valmistuessa aluksen aseistuksena oli yksi 10 tuuman 85 cwt -tykki ja 18 32 naulan 32 cwt -tykkiä.


title: Tsukuba (1870)

text: Aluksen höyrykone uusittiin vuonna 1862, jolloin se samalla uudelleenluokiteltiin korvetiksi. Uusi voimanlähde oli Humphrys & Tennantin 707 hevosvoiman kaksisylinterinen höyrykone, jonka avulla alus saavutti koeajossa 9,519 solmun nopeuden. Alus myytiin E. Batesille kesäkuussa 1869. Bates myi vielä samana vuonna aluksen edelleen keisarillisen Japanin laivastolle, joka nimesi sen "Tsukubaksi".


title: Tsukuba (1870)

text: Alus aseistettiin kuudella 4,5 tuuman, kahdella 30 naulan ja kahdella 24 naulan tykillä. Vuodesta 1892 alkaen aluksen aseistuksena oli neljä kuuden tuuman QF-tykkiä. Alus palveli kiinteänä koulutuskeskuksena noin vuodesta 1900 alkaen ennen kuin se romutettiin vuonna 1906.


title: Fleiss

text: Fleiss tai Fleiß on seuraavien henkilöiden sukunimi:


title: Bengt Mårteninpoika

text: Bengt Mårteninpoika eli Bengt Mårtenson oli Raaseporin linnan vouti, ja hänet mainitaan asiakirjoissa voutina 1440-luvun alkuvuosina ja sijaisena vuonna 1450. Vuonna 1448 hän toimi Sune Sunenpojan (Ille) sijaisena laamannina Pohja-Suomen laamannikunnassa. Hän kuoli viimeistään 1456. Hänen vaimonsa oli Valborg Sunedotter, joka oli laamanni ja valtaneuvos Sune Sunenpojan tytär. Heidän lapsena olivat Hans, Mårten ja Ingrid.


title: Bengt Mårteninpoika

text: Vaakuna: Pöllö


title: Bengt Mårteninpoika

text: Hans Bengtsson oli käräjätuomari Hattulan pitäjässä Hämeessä 1454-1482. Hänen säteri oli Merven kartano Hattulassa. Hän kuoli aikaisintaan 1483.


title: Bengt Mårteninpoika

text: Mårten Bengtsson oli rälssitarkastajana Hauhon pitäjässä Hämeessä.


title: Microsoft Flight Simulator 2002

text: Microsoft Flight Simulator 2002 (lyhyesti "FS2002") on vuoden 2001 lokakuussa julkaistu "Microsoft Flight Simulator" -sarjan lentosimulaattori. Sitä on parennultu huomattavasti aiempiin versioihin verrattuna. Parempien grafiikoiden lisäksi FS2002 sisältää lennonjohdon sekä tekoälyn ohjaamia lentokoneita. Asetus ideaaliselle FPS:älle lisättiin myös. Lisäyksenä, lentokoneissa on kolmiulotteinen ohjaamo aikaisemman kaksiulotteisen sijaan. Ilmainen kopio Fighter Ace 2:sta tuli myös pelin mukana.


title: Microsoft Flight Simulator 2002

text: Peli sai myönteiset arvostelut. Syyskuun 11. päivän iskujen vuoksi New Yorkin maisemasta poistettiin WTC-tornit ja julkaisupäivä siirtyi lokakuun 19. päivälle 2001.


title: Ironface

text: Ironface on vuoden 1999 paikkeilla uransa aloittanut rap-artisti. Hänen tyylinsä räpätä on paikoin suoraa, tummanpuhuvaa ja ns. gangsta rapia. Hänellä on paljon tatuointeja ja lävistyksiä ja hänet tunnistaakin ehkä helpoiten oikean silmän yli menevästä tatuoinnistaan. Yleisimmistä lempinimistä mainittakoon Aironi, Feissi, Rautanaama ja IF. Useimmat kappaleet kuulostavat kertovan hänen henkilökohtaisista kokemuksistaan. Ironfacella on useita omakustannelevyjä ja mixtapeja lähes puolentoista vuosikymmenen ajalta. Aktiivisin yhteistyökumppani on hänen kanssaan vuosituhannen alkuvaiheista asti toiminut Bala (Roitown INK = Ironface, Bala, Tomigun aka Pioneer), joka toimii tuottajana heidän yhteisessä debyyttiprojektissaan nimeltä Pyramidihuijaus. Tätä kyseistä nimeä kantavan albumi ilmestyi vuonna 2013.


title: Ironface

text: Pala Kaikkeutta DUALITY -levy on Ironfacen tupla-albumin ensimmäinen osa ja samalla myös hänen varsinainen debyyttinsä. Ironfacen henkilökohtaisista arkistoista ilmenee, että hän kehitti projektilleen nimen jo tammikuussa 2006. "On mahdollista että nimi on kehitetty tuotakin aikaisemmin, mutta dokumentoitua tietoa siitä ei ole ainakaan vielä ilmaantunut", toteaa Ironface. Siivittääkseen Pala Kaikkeutta-projektiaan hän julkaisi vuonna 2009 tuplapromolevyn "Promolevy tupla-albumia varten vuoteen 2009". Pala Kaikkeutta DUALITY -levyltä on julkaistu kaksi singleä; "kusessa taas"-musiikkivideo ja Johanna Tukiaiselle tehty kappale "Mia Mari Johanna". Ensimmäinen osa tästä tupla-albumista ilmestyi 6.9.2013.


title: Ironface

text: Pyramidihuijaus on Ironfacen viimeisin albumijulkaisu, jonka on säveltänyt ja tuottanut kokonaisuudessaan Bala UpNorth Studiolla Rovaniemellä. Albumilta on julkaistu 'pyöritä maailmaa' -niminen musiikkivideo, 'sinua seurataan' -musiikkivideo, 'te tuutta alas' -keikkavideo, sekä lisäksi levyn kansikuvalla varustettu kappale 'valkoinen maa'. Levy on teemalevy, joka kertoo maailmanlaajuisen yhteiskuntamme toimintamallista, joka on puettu pyramidirakenteeseen. Levy julkaistiin vuonna 2014.


title: Ironface

text:
Ironface, Pioneer, Balanssi - JDB (Jackin' Dem Beats) (2004)
Ironface, Pioneer, Balanssi - Musta EP (2004)
Lappi Itsenäiseksi (2006)
Roitown INK - Vieläki UG (2007)
Ironface - Promolevy (2009)
Ironface - Pala kaikkeutta DUALITY (2013)
Ironface - Pyramidihuijaus (TBA)


title: Ironface

text:
Mantra (Ironface&Nargilen) - ei enää (2000-2001)
Ironface&Pioneer - annoin kaiken feat. Tiia (2003)
Ironface - Aamen (2004)
Ironface, Bala, Pioneer - Jöylii (2005)


title: Ironface

text:
Bala (producer)
Stagnation (biitit)
Tomigun AKA Pioneer
Zamaani
Nargilen AKA Jone Two
R-Syke
Choppa Clique (Hurricane, D-Spillz, Maniphest DestNE) USA
Ezkimo aka Sumo
Amoc
Asa
Stepa
Hannibal
Soppa
Jodarok
Jouni J
Talonpoika Lalli
Lappi Itsenäiseksi -posse
A. Paskiainen
Edorf
Kameli Kuusela
Neuvos (biitit)
NitLang
Eldinho
Nimetön Muukalainen aka JP Ovela
Retale
Ruma Kukka
Ruzze
Scarjalainen AKA Rajatapaus
Salzkeer (biitit)
A.O.D.
Kuokkavieras AKA Ailu Valle
Dami
Dim
Hra Piru
Mike G
Peekoo
Rapoflex
Shaini
Vertikaali
Jontti
Sade A
Likainen Sielu
DJ Massimo
Joku Roti Mafia
DJ Slim Käspä
DJ Aleksi Wanhatalo
DJ Pinosto
Nina
J. Christian aka J.C.
Steen1


title: Ironface

text: "Markkinoinnin monet kasvot: case Ironface"


title: Britannian syyslämpöaalto 2011

text: Britannian syyslämpöaalto 2011 oli Yhdistyneessä kuningaskunnassa syksyllä 2011 koettu harvinaisen lämmin jakso, joka saapui syyskuun lopulla ja jatkui lokakuuhun. Tämän seurauksena ympäri maata rikottiin monia paikallisia syksyn lämpöennätyksiä. Lämpötilat olivat samaa tasoa kuin kevään 2011 lämpöaallossa.


title: Britannian syyslämpöaalto 2011

text: Harvinaisen lämmin sää sai Britanniassa Chester Zoon eläintarhan kävijämäärän nousemaan 149 prosentilla 28. syyskuuta. Lämpöaallon myötä myös retkeily, asuntovaunualueiden täyttyminen ja majoitusvaraukset lisääntyivät suuressa osassa maata. Myös Winchesterissä sijaitsevien liikkeiden on todettu olleen suosittuja tuona aikana. Negatiivinen vaikutus monille Britannian yrityksille oli myynnin lasku ja jotkut vaatteiden vähittäismyyjät kärsivät pahimmasta tappiosta kahteen vuoteen, kun syys- ja talvivaatteiden myynti laski.


title: Nisshin (1869)

text: Nisshin () oli keisarillisen Japanin laivaston vuonna 1869 vesillelaskettu puurunkoinen parkkitakiloitu potkurikorvetti, joka valmistettiin alun perin Tokugawa-shogunaatille.


title: Nisshin (1869)

text: Tokugawa-shogunaatti tilasi aluksen Gips and Sonsilta Dordrechtista Alankomaista. Alus laskettiin vesille vuonna 1869, mutta se ei kuitenkaan valmistunut ennen sisällissodan päättymistä, joten Hizenin klaani lunasti aluksen.


title: Nisshin (1869)

text: Alus liitettiin keisarillisen Japanin laivastoon 28. huhtikuuta 1870, ja se nimettiin "Nisshiniksi" 22. kesäkuuta. Aluksen aseistus vaihdettiin vuonna 1885 kuuteen Kruppin valmistamaan 4,7 tuuman takaaladattavaan tykkiin. Alus poistettiin alusluettelosta 30. toukokuuta 1892, ja se romutettiin vuonna 1893.


title: Miesten yleisluistelun maailmanmestaruuskilpailut 1939

text: Yleisluistelun maailmanmestaruudesta kilpailtiin Helsingissä 18.–19. helmikuuta 1939. Kisapaikka oli Helsingin olympiastadion.


title: East China Normal University

text: East China Normal University (ECNU), joka sijaitsee Shanghaissa, on yksi Kiinan kansantasavallan maineikkaimpia ja arvostetuimpia yliopistoja. Se perustettiin 1951. Nykyisin siellä opiskelee 32 000 opiskelijaa, joita opettaa noin 4 000 opettajaa ja tutkijaa.


title: East China Normal University

text: Yliopiston maskotti on leijona.


title: Miesten yleisluistelun maailmanmestaruuskilpailut 1953

text: Yleisluistelun maailmanmestaruudesta kilpailtiin Helsingissä 14.-15. helmikuuta 1953. Kisapaikka oli Helsingin olympiastadion.


title: Da Vinci’s Demons

text: Da Vinci’s Demons on yhdysvaltalaisen Starzin ja BBC Worldwiden yhdessä tuottama televisiosarja, joka kertoo noin 25-vuotiaan Leonardo da Vincin elämästä Firenzessä. Sarjan maailmanensi-ilta oli Yhdysvalloissa Starz-kanavalla 12. huhtikuuta 2013. Suomessa sarjaa esittää Fox. Sarjan ensimmäinen tuotantokausi käsittää 8, noin tunnin kestävää jaksoa ja toinen tuotantokausi on 10 jakson mittainen.


title: Da Vinci’s Demons

text: Sarjan lajityyppi on historiallinen fantasia, ja useimmat sen hahmoista ovat da Vincin aikaan eläneitä historiallisia henkilöitä, kuten Niccolò Machiavelli ja paavi Sixtus IV. Sen sisältää myös paljon toiminnallisia kohtauksia ja käsittelee esimerkiksi mithralaisuutta. Sarjan on suureksi osaksi käsikirjoittanut, tuottanut ja ohjannut David S. Goyer. Pääosaa Leonardo da Vincina näyttelee englantilainen näyttelijä Tom Riley.


title: Britannian maaliskuun 2012 lämpöaalto

text: Britannian maaliskuun 2012 lämpöaalto oli poikkeuksellisen lämmin ajanjakso, jolloin lämpötilat nousivat monin paikoin yli 20 asteeseen. Keskimääräinen lämpötila tähän aikaan vuodesta olisi 10 astetta. Aboynessa, Skotlannissa mitattiin 26. maaliskuuta 22,8 astetta, joka on Skotlannin maaliskuun lämpöennätys.


title: Britannian maaliskuun 2012 lämpöaalto

text: Tämän lämpöaallon aiheutti Iso-Britannian ylle ankkuroitunut korkeapaine, joka nimettiin Harryksi FU Berlinissä. Tämän korkeapaineen alueen piti paikallaan suihkuvirtaus ja siihen liittyvät järjestelmät, jotka siirtyivät maan pohjoisosiin.


title: Britannian maaliskuun 2012 lämpöaalto

text: Kun lämpötilat nousivat pitkin Iso-Britanniaa, rannoille tuli tungosta ja yritysten rantalomakohteista raportoitiin myynnin lisääntyneen. Siitä huolimatta paikoin ympäri Iso-Britanniaa riehui maastopaloja, mukaan lukien Dumfriesin eteläpuolella tapahtuneen, hallitusta palosta alkaneen metsäpalon.


title: Hugh Roddin

text: Hugh Joseph Roddin (10. maaliskuuta 1887 Musselburgh, Itä-Lothian, Yhdistynyt kuningaskunta – 3. maaliskuuta 1954 Brooklyn, New York, Yhdysvallat) oli brittiläinen nyrkkeilijä. Hän kilpaili vuoden 1908 kesäolympialaisissa Lontoossa ja sai siellä pronssimitalin miesten höyhensarjassa.


title: Bond (yhtye)

text: Bond on neljän jousisoittajan yhtye, joka sekoittaa klassista musiikkia ja poppia. Yhtyeen levyjä on myyty yli 4 miljoonaa kappaletta maailmanlaajuisesti. Bond on tehnyt lukemattomia kansainvälisiä TV-esiintymisiä Britanniassa, Amerikassa ja Australiassa.


title: Bond (yhtye)

text:
Yhtyeen muodostavat Tania Davis (viulu), Eos Chater (viulu), Elspeth Hanson (alttoviulu) ja Gay-Yee Westerhoff (sello).
Yhtye on perustettu vuonna 2001. Sen alkuperäinen ykkösviulisti oli Haylie Ecker.


title: Nikolai Orlov (painija)

text: Nikolai Orlov () oli venäläinen painija, joka kilpaili vuoden 1908 kesäolympialaisissa Lontoossa. Hän sai siellä hopeaa miesten 66,6 kg -sarjan kreikkalais-roomalaisessa painissa hävittyään loppuottelussa Enrico Porrolle.


title: David Hammond

text: David Thurwell Hammond (5. tammikuuta 1881 Chicago, Illinois – 1940 Miami, Florida) oli yhdysvaltalainen uimari ja vesipalloilija. Hän kilpaili vuoden 1904 kesäolympialaisissa Saint Louisissa. Siellä hän sai Chicago Athletic Associationin jäsenenä hopeaa vesipallossa sekä 4 × 50 jaardin vapaauintiviestissä ja osallistui lisäksi 100 jaardin vapaauinti- ja selkäuintikilpailuihin.


title: Isabelle Moretti

text: Isabelle Moretti on ranskalainen harpisti. Hän on esiintynyt solistina muiden muassa Orchestre National de Lyonin, Ensemble Orchestral de Parisin, Orchestre de la Suisse-Romanden, Israelin filharmonikkojen, SWR-sinfoniaorkesterin, Atlantan sinfoniaorkesterin ja Baijerin radion sinfoniaorkesterin kanssa.


title: Isabelle Moretti

text: Moretti on esittänyt 1700-luvun ohjelmistoa, mutta myös uusien sävellysten kantaesityksiä. Vuonna 2006 hän kantaesitti Philippe Hersantin harppukonserton "Le tombeau de Virgile" ja Michèle Reverdyn harppukonserton. Moretti opettaa Pariisin konservatoriossa, ja vuonna 2008 hänestä myös tuli Lontoon Royal Academy of Musicin vieraileva professori. Hän on Ordre National du Mériten ritari, ja hän on voittanut kansainvälisiä palkintoja Genevessä, Münchenissä ja Israelissa.


title: Mylène Farmer

text: Mylène Farmer (syntyjään Mylène Jeanne Gautier, s. 12. syyskuuta 1961 Montreal, Quebec, Kanada) on menestynyt ranskalainen poplaulaja ja lauluntekijä. Hän on myynyt yli 30 miljoonaa levyä ja on yksi kaikkien aikojen menestyneimmistä ranskalaisista levyartisteista. Farmerin menestynein kappale on vuonna 1991 julkaistu single ”Désenchantée”. Se pysyi Ranskan singlelistan kärjessä yhdeksän peräkkäistä viikkoa ja 17 viikkoa listan kymmenen parhaan joukossa. Vuonna 2002 Kate Ryan julkaisi kappaleesta cover-version, joka nousi singlelistojen viiden parhaan joukkoon Norjassa, Ruotsissa, Belgiassa, Alankomaissa, Itävallassa ja Saksassa.


title: Gwynne Evans

text: Gwynne Evans (3. syyskuuta 1880 Missouri, Yhdysvallat – 21. tammikuuta 1965 Yhdysvallat) oli yhdysvaltalainen uimari ja vesipalloilija. Hän kilpaili vuoden 1904 kesäolympialaisissa Saint Louisissa. Hän sai kisoissa pronssia sekä vesipallokilpailussa että 4 × 50 jaardin vapaauintiviestissä.


title: John Duha

text: John Alexander Duha (16. helmikuuta 1875 Chicago, Illinois – 21. tammikuuta 1940 Chicago, Illinois) oli yhdysvaltalainen voimistelija. Hän syntyi Böömistä emigroituneille vanhemmille ja hankki putkimiehen ammatin. Hän kilpaili vuoden 1904 kesäolympialaisissa Saint Louisissa, jossa sai pronssia joukkuekilpailussa Central Turnvereinin kanssa sekä nojapuukilpailussa.


title: Andrés Saravia

text: Andrés Saravia (s. 1991?) on guatemalalainen moottoriurheilija. Hän aloitti uransa karting-sarjoissa. Vuonna 2010 Saravia kilpaili 3 Horas de Costa Rica kilpailussa. Vuonna 2011 hän voitti kyseisen kilpailun. Vuonna 2012 Saravia kilpaili Formula PanAm GP Series ja Formula Abarth sarjoissa. Vuonna 2013 Saravia kilpailee European F3 Open sarjassa.


title: Corinna zu Sayn-Wittgenstein

text: Corinna zu Sayn-Wittgenstein o.s. Larsen (s. 28. tammikuuta 1964) on saksalainen prinsessa, joka on aiemmin ollut naimisissa Casimir zu Sayn-Wittgenstein-Saynin kanssa. Avioeron jälkeen hän säilytti avioliiton aikaisen sukunimen.


title: Corinna zu Sayn-Wittgenstein

text: Hän nousi julkisuuteen, kun viestimissä julkistettiin hänen suhteensa Espanjan kuninkaaseen Juan Carlos I:een.


title: Ihmisten edessä (kappale)

text: Ihmisten edessä on Jenni Vartiaisen debyyttialbumin toinen single. Single julkaistiin 5. syyskuuta 2007.


title: Ihmisten edessä (kappale)

text: Teemu Brunilan säveltämä ja sanoittama kappale kertoo pariskunnan taistelusta osoittaa heidän romanttinen kokemuksensa julkisesti. Musiikkivideo kuvastaa pariskuntaa kahtena naisena, mutta siitä huolimatta Vartiainen kertoi City-lehden tekemässä haastattelussa että kappale on suunnattu kaikille pareille, joiden rakkautta ei hyväksytä ympäröivään yhteiskuntaan. Vuonna 2008 Seta palkitsi Vartiaisen ja Brunilan kappaleen vuotuisella "Asiallisen tiedon omena"-palkinnolla.


title: Ihmisten edessä (kappale)

text: "Ihmisten edessä" nousi julkaisuviikollaan Suomen virallisen singlelistan 20. sijalle, mutta nousi listan 2. sijalle neljännellä viikollaan. Kokonaisuudessaan kappale pysyi listalla 33 viikkoa. Single nousi latauslistan kärkeen seitsemännellä viikollaan. "Ihmisten edessä" on myynyt Suomessa platinaa yli 16 000 kappaleen myynnillään.


title: Gustaf Adolf Lindblom

text: Gustaf Adolf Lindblom (13. huhtikuuta 1828 Kemiö – 13. toukokuuta 1889 Turku) oli turkulainen laivanvarustaja ja lahjoittaja.


title: Gustaf Adolf Lindblom

text: Lindblomin vanhemmat olivat lautamies Anders Lindblom ja Hedvik Eerikintytär. Hän palveli nuorena enonsa kauppaliikkeessä Turussa, kävi kauppakoulun ja harjoitti Turussa kauppa- ja laivanvarustusliiketoimintaa vuodesta 1849. Lindblom otti osaa muun muassa Auran sokeritehtaan ja Akaan höyrysahan perustamiseen ja oli myös Kymin yhtiön perustajia. Hän osallistui Turun kunnallispolitiikkaan ja oli kaupunginvaltuuston puheenjohtaja 1885–1889. Hän oli myös porvarissäädyn edustaja kaikilla valtiopäivillä 1867–1888, kuuluen liberaaliseen ryhmään. Kauppaneuvoksen arvon hän sai 1871. Lindblom lahjoitti 50 tuhatta markkaa sekä Turun vähävaraisten lasten hyväksi että Auran sokeritehtaan työväen eläkekassalle.


title: Gustaf Adolf Lindblom

text: Lindblomin puoliso vuodesta 1856 oli Maria Lovisa Indrén (k. 1871)


title: Maametalli

text: Maametallit on vanhentunut termi, jota on eri yhteyksissä käytetty sekä jaksollisen järjestelmän ryhmän 3 että ryhmän 13 alkuaineista. Nykyinen ryhmä 3 tunnettiin aikaisemmin 3. sivuryhmänä eli ryhmänä III A, ryhmä 13 taas III pääryhmänä.


title: Maametalli

text: Nykyisin maametalleilla tarkoitetaan tavallisimmin vain ns. harvinaisia maametalleja. Niitä ovat ryhmään 3 kuuluvat skandium ja yttrium sekä lantaani ja muut lantanoidit eli alkuaineet 57...71. Toisinaan luetaan "maametalleihin" kuuluvaksi harvinaisten maametallien lisäksi myös alumiini, joka eräiltä ominaisuuksiltaan muistuttaa niitä. Tässä laajemmassa merkityksessä nimitystä ei kuitenkaan enää suositella käytettävän.


title: Maametalli

text: Aikaisemmin on nimitystä maametallit käytetty myös entisen III pääryhmän, nykyisen ryhmän 13 eli booriryhmän alkuaineista, joista tärkein on alumiini. Muut tähän ryhmään kuuluvat alkuaineet ovat boori, gallium, indium ja tallium.


title: Maametalli

text: Eri yhteyksissä maametalleiksi kutsuttujen alkuaineiden sijainti jaksollisessa järjestelmässä. Harvinaiset maametallit punaisella, ryhmän 13 alkuaineet sinisellä pohjalla.


title: Perulainen keittiö

text: Perulaisessa ruokakulttuurissa yhdistyvät ikivanhat paikalliset ruokaperinteet ja muualta maailmalta, kuten Espanjasta, Kiinasta, Italiasta, Länsi-Afrikasta ja Japanista, tulleet vaikutteet. Peruun vaikutteet ovat kulkeutuneet niin espanjalaisten valloittajien kuin muidenkin siirtolaisten mukana.


title: Perulainen keittiö

text: Perulaisen keittiön perusaineksia ovat kotoperäiset maissi, peruna, chili, kala ja espanjalaisten mukanaan tuomat riisi, pavut, keittobanaani sekä sian-, naudan- ja kananliha. Hedelmät ovat tärkeä osa ruokavaliota.


title: Perulainen keittiö

text: Perun ruokakulttuuri heijastaa maan jakoa kolmeen hyvin erilaiseen alueeseen: Tyynenmeren rannikkoon, Andien vuoristoon ja Amazonian sademetsäalueeseen. Kullakin alueella on omat, alueen raaka-aineisiin ja perinteisiin pohjautuvat ruoka- ja juomaperinteensä.


title: Lindegren

text: Lindegren on sukunimi ja viittaa seuraaviin henkilöihin:


title: Västanforsin kirkko

text: Västanforsin kirkko () on Ruotsissa Fagerstan kunnassa sijaitseva kirkkorakennus. Kirkko on vihitty käyttöön vuonna 1830. Sitä ennen paikalla sijaitsi 1640-luvulla rakennettu puukirkko.


title: Tunnoton

text: Tunnoton on Jenni Vartiaisen ensimmäinen single, hänen debyyttialbumiltaan "Ihmisten edessä". Single julkaistiin 11. huhtikuuta 2007. Juhani Lappalaisen sanoittama ja Knipin säveltämä kappale ylsi korkeimmillaan Suomen virallisen latauslistan 22. sijalle.


title: Tunnoton

text: Kappaleesta julkaistiin myös Dome Karukosken ohjaama musiikkivideo 14. huhtikuuta.


title: Lindelöf

text: Lindelöf voi viitata seuraaviin:Matematiikassa "Lindelöf" tarkoittaa myös Ernst Lindelöfin mukaan nimettyjä käsitteitä:


title: Charles Krause

text: Charles Krause oli yhdysvaltalainen voimistelija, joka kilpaili vuoden 1904 kesäolympialaisissa Saint Louisissa. Hän oli Chicagon Central Turnverein -joukkueen jäsenenä mukana saamassa pronssia joukkuekilpailussa, ja lisäksi hän sai hopeamitalin köysikiipeilyssä.


title: Petter Kukkonen

text: Petter Kukkonen (s. 20. elokuuta 1981 Lieksa) on suomalainen uransa lopettanut yhdistetyn hiihtäjä ja nykyinen Suomen yhdistetyn joukkueen päävalmentaja. Hän edusti urallaan Lieksan Hiihtoseuraa. Kukkonen kilpaili urallaan neljässä Maailmancupin osakilpailussa vuonna 2000. Parhaaksi sijoitukseksi jäi 47. Nuorten MM-kilpailuissa Kukkonen voitti kultaa sprintistä ja joukkuekilpailusta.


title: Petter Kukkonen

text: Kukkonen aloitti valmentajan uran Vuokatin Urheiluopistossa vuonna 2005. Hän valmensi Viron yhdistetyn ja mäkihypyn maajoukkueita viiden vuoden ajan, kunnes hänet nimitettiin Suomen yhdistetyn maajoukkueen päävalmentajaksi huhtikuussa 2012.


title: Dejan Dabović

text: Dejan Dabović (; s. 3. elokuuta 1944 Herceg Novi) on entinen Jugoslaviaa edustanut vesipalloilija. Hän kuului kultaa voittaneeseen miesten joukkueeseen vuoden 1968 kesäolympialaisissa Méxicossa. Hän kilpaili myös vuoden 1976 kesäolympialaisissa Montrealissa ja jäi joukkueineen viidennelle sijalle.


title: Uroš Marović

text: Uroš Marović (; 4. heinäkuuta 1946 Belgrad – 23. tammikuuta 2014) oli Jugoslaviaa edustanut vesipalloilija. Hän oli mukana voittamassa lajissaan olympiakultaa vuonna 1968 Méxicossa. Hän kilpaili kesäolympialaisissa myös Münchenissä 1972 ja Montréalissa 1976 jääden molemmilla kerroilla joukkueineen viidennelle sijalle.


title: Ahvenanmaan hallintotuomioistuin

text: Ahvenanmaan hallintotuomioistuin () on Ahvenanmaan maakunnassa toimiva alueellinen hallintotuomioistuin. Se toimii Ahvenanmaan käräjäoikeuden yhteydessä. Puheenjohtajana tuomioistuimen istunnoissa toimii hallintotuomari, joka työskentelee myös Ahvenanmaan käräjäoikeuden käräjätuomarina. Jäseninä hallintotuomioistuimessa toimivat Ahvenanmaan käräjäoikeuden laamanni ja käräjätuomarit. Korkein hallinto-oikeus määrää lisäksi riittävän määrän varajäseniä. Hallintotuomioistuimen hallinnollinen päällikkö on Ahvenanmaan käräjäoikeuden laamanni. Ahvenanmaan hallintotuomioistuin perustettiin 1994. Sitä ennen hallinnollisena tuomioistuimena toimi Ahvenanmaan lääninoikeus.


title: Ahvenanmaan hallintotuomioistuin

text: Valtioneuvoston ohjesäännön mukaan Ahvenanmaan hallintotuomioistuin kuuluu oikeusministeriön hallinnonalaan. Ahvenanmaan hallintotuomioistuimen päätökseen voi hakea muutosta korkeimmalta hallinto-oikeudelta.


title: Strömsbergin ruukki

text: Strömsbergin ruukki on Ruotsissa nykyisessä Tierpin kunnassa sijaitseva ruukkialue, joka kehittyi 1600-luvulla. Nykyisen muotonsa se sai ollessaan vuosina 1734-1861 de Geerin suvun omistuksessa. 1700-luvun teollisuusrakennuksia on edelleen jäljellä.


title: Strömsbergin ruukki

text: Teollisesta toiminnasta viimeisimpänä keskityttiin sahatoimintaan. Höyrysaha otettiin käyttöön vuonna 1911. Raudan käsittely loppui vuonna 1920, kun Stora Kopparbergs Bergslag AB osti ruukin ja keskittyi metsäalalle. Strömsberg oli maatalousalalla ajoittain suurimpia toimijoita koko Ruotsissa, mutta 1970-luvun lopussa maataloudesta luovuttiin.


title: Strömsbergin ruukki

text: Kartanon päärakennus on vuodelta 1758 ja se rakennettiin Charles de Geerin puolisolle leskenasunnoksi. Vuoden 1961 laajennuksen yhteydessä 1700-luvun ulkoasusta luovuttiin.


title: Strömsbergin ruukki

text: Ingmar Bergmanin elokuva "Hyvä tahto" ("Den goda viljan") on kuvattu alueella.


title: Aleksandr Dolgušin

text: Aleksandr Ivanovitš Dolgušin (; 7. maaliskuuta 1946 Moskova – 17. huhtikuuta 2006 Moskova) oli Neuvostoliittoa edustanut vesipalloilija. Hän kuului kultaa voittaneeseen joukkueeseen vuoden 1972 kesäolympialaisissa Münchenissä ja oli lisäksi mukana saamassa hopeaa vuoden 1968 kesäolympialaisissa Méxicossa. Hän kilpaili vielä vuoden 1976 kesäolympialaisissa Montrealissa, mutta jäi joukkueineen kahdeksannelle sijalle.


title: Aleksandr Dolgušin

text: Dolgušin oli mukana voittamassa lajinsa maailmanmestaruutta vuonna 1975 ja voitti joukkueineen myös kaksi Euroopan-mestaruutta (1966, 1970).


title: Eeva Lindén

text: Eeva Maria Lindén (29. helmikuuta 1896 Sortavala – 19. marraskuuta 1992 Helsinki) oli suomalainen kielitieteilijä ja Helsingin yliopiston suomen kielen lehtori. Hän kirjoitti ylioppilaaksi vuonna 1915 ja työskenteli yli 20 vuotta suomen kielen opettajana eri oppikouluissa. Hän väitteli tohtoriksi vuonna 1942 aiheenaan kaakkoishämäläiset murteet. Hän oli ensimmäinen suomen kielen alalta väitellyt nainen. Lindén oli suomen kielen dosenttina Turun yliopistossa vuosina 1948–1956, hoitaen välillä suomen kielen professorin virkaa, ja Helsingin yliopistossa vuosina 1952–1955. Helsingin yliopiston suomen kielen lehtorina hän toimi 1955–1965. Hän sai professorin arvonimen vuonna 1964. Pääosa hänen tutkimuksistaan kosi suomen lauseopin ongelmia.


title: Samsung Galaxy S4

text: Samsung Galaxy S4 on korealaisen Samsungin vuoden 2013 toisella neljänneksellä myyntiin tullut älypuhelin. Virallinen julkistuspäivä oli 14. maaliskuuta. Nykyinen käyttöjärjestelmä on Android 5.0.1 Lollipop, alkuperäisen ollessa Android 4.2.2 Jelly Bean.


title: Samsung Galaxy S4

text: Puhelimen Suomessa myytävässä versiossa on 1,9 GHz:n Snapdragon 600 -prosessori ja kaksi gigatavua keskusmuistia. Tallennuskapasiteetti on versiosta riippuen 16–64 gigatavua. Tallennustila on laajennettavissa enimmillään 64 gigatavun microSD-kortilla. Puhelimen lähes viisituumainen näyttö on Full HD -resoluutioon kykenevä 1080 x 1920 Super AMOLED -kosketusnäyttö, jonka pinta on Corning Gorilla Glass 3 -lasia. Akun kapasiteetti on 2600 mAh. SIM-kortti on microSIM.


title: Samsung Galaxy S4

text: Puhelimesta on julkaistu myös S4 Mini ja S4 Active -versiot.


title: Samsung Galaxy S4

text: Etukäteen puhelinta on arvosteltu uudistusten puutteesta, minkä lisäksi käyttötuntumaa pidetään muovisena ja halvan oloisena. Jälleenmyyntihinta oli uutena noin 500 euroa.


title: Lindeqvist

text: Lindeqvist on sukunimi:


title: Ille

text: Ille on keskiaikainen Suomessa vaikuttanut suku, joka sammui ennen 1600-lukua.


title: Ille

text: Valtaneuvos Sune Sunessonin sukunimi Ille ei esiinny sen aikaisissa dokumenteissa. Nimi Ille ilmestyy ensimmäistä kerta Ille-suvussa, joka polveutuu eräästä naislinjasta. Suvun vaakunassa on taivutettu käsivarsi.


title: Ille

text: Sune Sunesson oli kihlakunnantuomari Taivassalossa 1402. Hän sai 7. joulukuuta 1407 kuningas Eerik Pommerilaiselta rälssikirjeen. Hänelle määrättiin isänperintönä 1419 Tenholan pitäjässä Uudellamaalla sijainnut Henelax (Prästkulla). Hän osallistui valtaneuvoston jäsenenä neuvotteluun Långholmenissa, Tukholman lähistöllä, 11. elokuuta 1435. Kun Suomen laamannikunta jaettiin kahtia 1435, hänestä tuli sen eteläosan laamanni. Hänet mainitaan viimeistä kerta elävänä 5. helmikuuta 1448.


title: Ille

text: Hänen vaimonsa nimeä ei tunneta, mutta vaimo saattoi olla Kort Bitzerin (Bidz) tytär. Heidän lapsensa nimet olivat Jeppe, Valborg ja Anders. Valborgista tuli Jeppe Perssonin Ille-suvun kantaäiti.


title: Ille

text: Jeppe Perssonin äiti Valborg oli Sune Sunessonin tytär, ja hän oli luultavasti naimisissa jonkun muuten tuntemattoman Peder Olssonin kanssa. Jeppe Persson oli 1472–1485 laamannina Suomen (Varsinais-Suomen) eteläosan laamannikunnassa. Vaakunassa on oikealle osoittava käsivarsi, ja kädessä on lilja.


title: Ille

text: Sten Jopsson (Jeppe Perssonin poika) mainitaan 1509–1518. Hänen säteritilansa oli Lammin pitäjässä Hämeessä sijaitseva Porkkalan kartano. Hän meni naimisiin 10. marraskuuta 1509 Anna Knutsdotterin kanssa, jonka vanhemmat olivat Knut Eriksson (Kurck) ja Elin Klasdotter (Kurck, vanhempi suku). Suku vaikutti sittemmin Länsi-Suomessa 1560-luvulla.


title: Bandyliigakausi 2012–2013

text: Jääpallon Suomen mestaruus kaudella 2012-2013 ratkaistiin kymmenen joukkueen kaksinkertaisen runkosarjan päätteeksi kahdeksan parhaan pudotuspeleillä. Mestaruus ratkesi 9. maaliskuuta pelatussa loppuottelussa.


title: Bandyliigakausi 2012–2013

text:
9. maaliskuuta 2013
HIFK:n joukkue 2012-2013: Juha Laitinen, Tommi Niittylä, Aku Ojanen, Tuomas Jalkanen. Timo Arjanko, Janne Hölttö, Jani Laakso, Pyry-Peetri Piironen, Elmo Pitkänen, Tomi Tastén, Eetu Karhunen, Richard Laibert, Mika Liikanen, Christoffer Huber, Erik Hörhammer, Mika Mutikainen, Niko Laakso, Atte Hänninen, Jari Hyttinen, Anssi Hänninen, Teijo Laitinen
Taustajoukot


title: L/A Stella

text: L/A Stella on lautta-alus, joka liikennöi ympärivuotisesti L/A Merguksen kanssa Korppoon Galtbystä Houtskarin Kittuisiin. Lauttaväli on osa Saariston rengastietä ja sen pituus on noin 9,5 km. Heinä-elokuu 2013 aikana Stella alkaa liikennöidä myös Norrskataan, kunhan joulukuussa rakenteille laitettu lauttaranta valmistuu.


title: L/A Stella

text: Finferries järjesti kesällä 2012 nimikilpailun uutta maantielauttaa varten. Yleisimpiä ehdotuksia olivat latinankieliset nimet esim. lintujen, kalojen sekä taivaankappaleiden nimet. Finferries valitsi sadoista nimiehdotuksista Stellan joka on latinankielinen vastine tähdelle.


title: Roomalainen lääketiede

text: Roomalainen lääketiede kehittyi keisariaikana kreikkalaisen lääkärin Klaudios Galenoksen ansiosta. Hän paransi taisteluissa loukkaantuneiden gladiaattoreiden hoitotapoja ja sovelsi tietojaan muuhunkin lääketieteeseen. Galenos opiskeli lääkäriksi Aleksandriassa ja tuli tunnetuksi Romassa työskentelemällä Pergamonin amfiteatterin gladiaattoreiden lääkärinä 150-luvulla jaa.


title: Roomalainen lääketiede

text: Rooman kaupungissa oli Tiber-joen Isola Tiberina -saarella jo vuonna 290 eaa. kreikkalaisen lääkintätaidon jumalan Asklepioksen temppeli. Saarelle muodostui lääkinnällisen osaamisen keskus, ja sairaalatoiminta jatkuu siellä nykyisinkin. Perimätiedon mukaan saari valittiin paikaksi sen vuoksi, että roomalaisten kärsiessä tuhoisasta tautiepidemiasta oli lääkäreitä kuljettaneessa laivassa ollut käärme, joka oli luikertanut saaren kohdalla maihin. Tämän vuoksi saarelle rakennettiin Asklepioksen temppeli, ja tauti saatiin hiipumaan.


title: Roomalainen lääketiede

text: Lääkärin ammatti oli alkuaan huonosti arvostettu. Lääkärinä toimivat usein kreikkalaiset, koska Roomassa uskottiin sairauksien olevan jumalien rangaistus, joka voitaisiin poistaa jumalia lepyttelemällä. Ammatin arvostusta heikensi myös huijarien esiintyminen lääkäreinä. Esimerkiksi tunnettu kirjailija Plinius vanhempi kritisoi kreikkalaisten lääkärien tuloa Roomaan: "Lääketiede muuttuu päivästä toiseen, se uusiutuu ja muuttuu jatkuvasti, kunnes viisaiden kreikkalaisten aivojen höyry tukahduttaa meidät kaikki. Ikään kuin emme olisi tulleet toimeen ilman lääkäreitä yli 600 vuotta."


title: Roomalainen lääketiede

text: Vuonna 161 Galenos muutti Pergamonista Roomaan ja alkoi työskennellä Colosseumin gladiaattoreiden lääkärinä. Hänen maineensa alkoi levitä kaupungissa, ja keisari Marcus Aurelius kutsui hänet hoviinsa. Vähitellen Galenos kohosi keisarin henkilääkäriksi. Galenos alkoi pitää lääketieteellisiä luentoja ja näytöksiä saadakseen roomalaiset luopumaan taikauskostaan. Vaikka kirurgiaa pidettiinkin vain äärimmäisenä keinona, lääkärit alkoivat tehdä kirurgisia toimenpiteitä. Esimerkiksi Riministä on arkeologisissa kaivauksissa löytynyt kirurgisten instrumenttien kokoelma 100-luvun lopulta. Löytö osoittaa, että myös aivokirurgiaa harjoitettiin.


title: Roomalainen lääketiede

text: Galenos ehti elämänsä aikana kirjoittaa 350 teosta tai kirjoitusta anatomiasta, kirurgiasta ja lääketieteestä ennen kuolemaansa noin vuonna 200. Monet hänen tekemänsä anatomian ja fysiologian havainnot pitävät täysin paikkansa. Hän todisti, että virtsa erittyy munuaisissa ja havaitsi 7 niistä 12 aivohermosta, jotka ovat yhteydessä suoraan aivoihin. Hän todisti, että tuberkuloosi on tartuntatauti. Hän havaitsi, että valtimot kuljettavat verta, eivät ilmaa kuten luultiin. Galenos nosti lääkäreiden ammattikunnan arvostusta, eikä puoskarointia enää yhdistetty siihen. 300-luvulla yritettiin jopa rakentaa lääkäreiden valvontajärjestelmä.


title: Roomalainen lääketiede

text: Galenos ei ymmärtänyt veren kiertävän kehää, vaan katsoi maksassa syntyvän jatkuvasti uutta verta, joka sydämestä levisi elimistöön latautuen erilaisilla hengillä. Hän oletti virheellisesti, että ihmisen sydämen kammioiden välillä oli reikiä. Hän uskoi antiikin tapaan, että ihminen koostui neljästä alkuaineesta, maasta, vedestä, ilmasta ja tulesta. Kullakin alkuaineella ja sitä vastaavalla nesteellä oli tietyt perusominaisuudet. Aine oli joko kylmää tai lämmintä ja edelleen kosteaa tai kuivaa. Sairaus oli tila, joka johtui nestetasapainon häiriöstä.


title: Roomalainen lääketiede

text: Länsi-Rooma hajosi 400-luvulla. Sekavissa oloissa osa lääkäreiden keräämästä tiedosta katosi. Galenoksen teoksista osa säilyi sen vuoksi, että ne joutuivat 600-luvulla arabien käsiin näiden valloittaessa Itä-Rooman. Arabien kautta tekstit levisivät uuden ajan alussa Länsi-Europan lääkäreiden tietoon. Kului vielä vuosisatoja, ennen kuin tietoa alkoi kertyä lisää, sillä katolinen kirkko kielsi ruumiinavausten tekemisen. Vuonna 1543 kirurgi Andreas Vesalius julkaisi teoksen, jossa korjattiin lukuisia Galenoksen tekemiä virhepäätelmiä. Jotain on silti säilynyt nykyaikaan saakka: Galenos tarkisti potilaan ranteesta pulssin.


title: Snellu

text: Snellu on Helsingin seurakuntayhtymän erityisnuorisotyönkeskus Helsingin Kalliossa.


title: Snellu

text: Snellu on Helsingin evankelisluterilaisen seurakuntayhtymän erityisnuorisotyön keskus joka toimii osoitteessa Toinen linja 8. Sen toiminnan tarkoitus on auttaminen ja heikommassa asemassa olevien tukeminen. Helsingin seurakuntayhtymän yhteisen seurakuntatyön osana se toimii myös nuorisodiakonisena toimipisteenä. Snellu kuvaa tarjoamaansa tukea laaja-alaiseksi kohtaamiseksi eri toimintaympäristöissä. Se tukee lasten ja nuorten kasvua aikuisuuteen lapsi- ja nuorisodiakonian keinoin.


title: Snellu

text: Snellun toimintamuotoja ovat mm. kriminaalityö, monikulttuurinen työ, etsivä nuorisotyö, erilaisten ryhmien järjestäminen sekä suora asiakastyö.


title: Snellu

text: Kriminaalityötä tehdään nuorten vankien parissa eri vankiloissa. Myös vankiperheiden lapsille järjestetään vertaistukiryhmiä. Etsivä nuorisotyö on osa lähes kaikkea erityisnuorisotyön toimintaa, mutta näkyvimmillään se on kaduille jalkautuvassa työssä.


title: Snellu

text: Jalkautuva työmuoto Palveluoperaatio Saapas on ollut alusta saakka Snellun toimintamuotoja jo 30 vuoden ajan. Saapas toimii myös verkossa NettiSaappaan muodossa tarjoten tukea niille nuorille, joita muussa kuin verkkoympäristössä on vaikea tavoittaa.


title: Snellu

text:
Snellu tukee nuoria erilaisissa elämäntilanteissa ja elämänkysymyksissä. Se neuvoo ja auttaa esimerkiksi:
Työssä käytetään sielunhoidollisia, ratkaisukeskeisiä, yksilö- ja perheterapeuttisia sekä kehollisia ja luovia menetelmiä.


title: Snellu

text: Snellun asiakkaat voivat tavata työntekijöitä kahden kesken myös internet-chatissa. Henkilökunta koostuu erityisnuorisotyöntekijöistä ja psykologista. Palvelut ovat nuorille maksuttomia.


title: Snellu

text: Snellu löytyy myös Facebookista, Twitteristä ja Instagramista.


title: Snellu

text: Snellu on saanut nimensä ensimmäisen toimipisteensä, Snellmaninkadun, mukaan.


title: Snellu

text: Snellun talo sijaitsee Kalliossa osoitteessa Toinen linja 8, ja se on suojeltu asemakaavalla rakennustaiteellisesti ja kulttuurihistoriallisesti arvokkaana kohteena. Voimassa oleva asemakaava vahvistettiin vuonna 1987, jolloin Snellulle merkittiin myös oma tontti (no 10). Tontti merkittiin sosiaalitointa ja terveydenhuoltoa palvelevien rakennusten korttelialueeksi.


title: Snellu

text: Rakennus kuuluu historiallisesti samaan kokonaisuuteen kuin samassa korttelissa Ensi linjan puolella sijaitseva suuri punatiilinen kerrostaloon, joka valmistui vuonna 1898 Helsingin sokeainkouluksi, sekä jo aiemmin vuonna 1893 valmistunut Toisella linjalla sijaitseva puutalo. Kaupunki myi tontin vasta vuonna 1908 rakennusmestari M. Sundqvistille, joka myi vuonna 1909 rakennuksen tontteineen Suomen valtiolle Koskisen (1990) mukaan Toinen linja 8:ssa olisi pidetty alempaa kansakoulua Kallion lapsille vuosina 1905–1910. Tämän jälkeen puutalo toimi sokeainkoulun johtajan virka-asuntona, ja alakerran keittiössä sokeat tytöt opettelivat kotitaloutta. Myöhemmin puutalo on ollut myös Valtionrautateiden pääjohtaja Harald Roosin kotina. Valtion ylläpitämä Helsingin sokeainkoulu lopetti toimintansa 1970-luvun alussa ja muutti näkövammaisten kouluna Jyväskylään. Jo sitä ennen talot olivat siirtyneet Helsingin kaupungin omistukseen.


title: Snellu

text: Helsingin seurakuntayhtymä vuokrasi Toisella linjalla sijaitsevan puutalon 23. kesäkuuta 1977 Helsingin kaupungilta erityisnuorisotyön käyttöön. Vuonna 1997 seurakuntayhtymä osti kiinteistön tontteineen kaupungilta.


title: Snellu

text: Peruskorjauksen yhteydessä talon halko- ja hiilivarastosta kunnostettiin kappelitila. Asessori Jussi Talasniemi tarkasti kappelin vuonna 1979 ja Tuomiokapituli on hyväksynyt sen messu- ja kirkollisten toimitusten tilaksi. Siellä on pidetty vihkimisiä, kastetilaisuuksia ja konfirmaatioita. Lisäksi vuosittain on ollut ehtoollisenviettoja eri yhteyksissä.


title: Theo Bos

text: Theo Bos (s. 22. elokuuta 1983 Hierden, Alankomaat) on alankomaalainen maantie- ja ratapyöräilijä. Bos voitti olympiahopeaa ratapyöräilyn eräajossa vuoden 2004 kesäolympialaisissa Ateenassa. Lisäksi Bos on voittanut viisi maailmanmestaruutta ja kaikkiaan kolmetoista MM-mitalia ratapyöräilyssä. Hän on pikaluistelija Jan Bosin veli ja asuu Alkmaarissa.


title: Theo Bos

text: Bos voitti ensimmäisen ratapyöräilyn maailmanmestaruutensa 18-vuotiaana junioreiden maailmanmestaruuskilpailuissa 1 000 metrillä. Samana vuonna hän aloitti uransa ammattilaispyöräilijänä.


title: Theo Bos

text: Bos voitti hopeaa ratapyöräilyn eräajossa Ateenan olympialaisissa 2004. Hän voitti saman vuoden ratapyöräilyn maailmanmestaruuskilpailuissa eräajon kultamitalin ja sai pronssia kilometrin aika-ajossa. Seuraavana vuonna hän voitti maailmanmestaruuden kilometrin aika-ajossa ja sai hopeaa joukkuesprintissä.


title: Theo Bos

text: Vuoden 2006 maailmanmestaruuskilpailuissa Bos voitti eräajon ja keirin-kilpailun. Seuraavana vuonna hän voitti maailmanmestaruuden eräajossa ja sai hopeaa keirinissä. Hän saavutti MM-pronssia joukkuesprintissä 2008 ja pariajossa (madison) 2011. Hän sai MM-hopeaa kilometrin aika-ajossa 2016 ja joukkuesprintissä 2017 sekä MM-pronssia kilometrin aika-ajossa 2018.


title: Theo Bos

text: 16. joulukuuta 2006 Bos teki 200 metrin maailmanennätyksen maailmancupin osakilpailussa Moskovassa. Hänen aikansa oli 9,772 s (tietokone antoi aluksi virheellisesti ajaksi 9,086 s) ja hän rikkoi kanadalaisen Curt Harnettin nimissä 11 vuotta olleen maailmanennätyksen. 5 päivää tämän jälkeen Bos valittiin Alankomaiden vuoden urheilijaksi. Ranskalainen Kévin Sireau rikkoi Bosin ennätyksen 29. toukokuuta 2009 ajalla 9,65 s.


title: Theo Bos

text: 19. huhtikuuta 2009 Bos joutui osalliseksi huomiota herättäneeseen kolariin Turkin ympäriajon viimeisellä etapilla. Kolari tapahtui alle 800 metrin päässä maalista, kun Bos ilmeisesti tarttui kilpailun lopulta voittanutta Daryl Impeytä vasemmasta olkapäästä. Impey kaatui vasemmalle reitin varrella olleisiin aitoihin. Bos myönsi työntäneensä Impeytä, mutta sanoi syyksi sen, että Impey ajoi häntä kohti ja hän oli jo lähellä aitaa. Bos hylättiin ja hän sai sakon. 1. toukokuuta 2009 kansainvälinen pyöräilyliitto katsoi Bosin tehneen haittaa pyöräilyn maineelle ja edulle. Bos joutui UCI:n kurinpitotoimikunnan kuultavaksi, joka totesi hänet syylliseksi sääntörikkomukseen. Bos sai rangaistuksena kilpailukiellon ajalle 15. elokuuta – 1. syyskuuta 2009.


title: Theo Bos

text: Kaudelle 2010 Bos siirtyi Cervélo TestTeam -joukkueeseen, jossa kilpaili samaan aikaan myös Ranskan ympäriajon voittaja Carlos Sastre. Bosia pidettiin lisäyksenä joukkueen kiriajajiin. Hän kilpaili useissa pienemmissä kilpailuissa, ja osallistui lisäksi Pariisi-Roubaix-kilpailuun ja Espanjan ympäriajoon.


title: Theo Bos

text: Vuosina 2011–2014 Bos kilpaili Rabobank-tallissa ja sen seuraajassa, Belkin Pro Cycling Teamissa. Kauden 2011 ensimmäisen voittonsa hän sai Omanin ympäriajon ensimmäisellä etapilla. Kaudella 2012 Bos voitti Turkin ympäriajon ensimmäisen ja viimeisen etapin. Molemmilla etapeilla tapahtui kolareita jotka karsivat loppukiriin osallistuneita ajajia. Ensimmäisen UCI World Tour -tason voittonsa hän saavutti Eneco Tourin kolmannella etapilla 2012.


title: Theo Bos

text: Kausilla 2015–2016 Bos edusti eteläafrikkalaistallia, aiemmalta nimeltään MTN Qhubeka, sittemmin Dimension Data.


title: Theo Bos

text: Lähteet: Cycling Archives


title: Jarl Lindfors

text: Jarl Gustav Viking Lindfors (1. lokakuuta 1898 Vaasa – 28. heinäkuuta 1976 Helsinki) oli suomalainen metsänhoitaja ja metsäneuvos. Hän oli Suomen Puunjalostusteollisuuden Keskusliiton metsäosaston päällikkö 1945–1961. Helsingin yliopiston kunniatohtorin arvon hän sai 1958. Hän toimi erityisesti teollisuusyhtiöiden metsien hoidon edistämiseksi.


title: Jarl Lindfors

text: Jarl Lindforsin tytär oli muotitaiteilija Maj Kuhlefelt.


title: Charles Mathiesen

text:
Charles Mathiesen (12. helmikuuta 1911 Drammen – 7. marraskuuta 1994 Drammen) oli norjalainen pikaluistelija, jonka pikaluistelu-ura kesti 18 vuotta (1930–1948). Maailmansota rikkoi merkittävästi hänen luistelu-uransa loppuvaihetta. Hän osallistui vielä vuonna 1947 MM-kisoihin, mutta hän keskeytti kisan.
Samoin kävi seuraavan vuoden St.Moritzin talviolympialaisten 5 000 metrillä, jonka hän keskeytti.


title: Charles Mathiesen

text: Charles Mathiesenin kansainvälinen debyytti tapahtui vuonna 1933, jolloin hän sijoittui MM-kisoissa yhteispisteissä kahdeksanneksi. Seuraavana vuonna eli 1934 Mathiesen sijoittui viidenneksi EM-kisojen ja kuudenneksi MM-kisojen yhteispisteissä. Mathiesenia voi sanoa ”ikuiseksi kakkoseksi” siinä mielessä, että hän ei saavuttanut yhtään Norjan mestaruutta yhteispisteissä, sillä parempia oli eri vuosina Ivar Ballangrud, Michael Staksrud, Hans Engnestangen ja muutama muu. Hopealle Mathiesen sijoittui peräti kuusi kertaa.


title: Charles Mathiesen

text: Kaudella 1936 tapahtui kuitenkin kansainvälinen onnistuminen, kun Mathiesen saavutti vuoden 1936 talviolympialaisissa Garmisch-Partenkirchenissä 1 500 metrillä kultaa. Tämä matka oli ainoa pikaluistelulaji, jossa joku voitti kisojen luistelukuninkaan eli Mathisenin maanmiehen Ivar Ballangrudin. Ballangrud voitti kaikki muut kolme matkaa. Saman talven EM-kisoissa hän sijoittui yhteispisteissä hopealle Ballangrudin jäljessä.


title: Charles Mathiesen

text: Mathiesenin menestys kansainvälisellä tasolla vakiintui 1930-luvun lopulla. Tosin vuonna 1937 hän jäi niin EM:ssä kuin MM:ssä ilman mitalia sijoittuen molemmissa kisoissa neljänneksi. Vuodet 1938 ja 1939 olivat sitten menestysvuosia, sillä kaudella 1938 EM:ssä tuli kultaa ja MM:ssä pronssia sekä kaudella 1939 EM:ssä hopeaa ja MM:ssä pronssia. Osoituksena hyvästä kunnosta hän teki maaliskuussa 1940 10 000 metrin matkalla ME:n, joka säilyi aina vuoteen 1949. ,


title: Sedoheptuloosi-7-fosfaatti

text: Sedoheptuloosi-7-fosfaatti (CHOP) on sedoheptuloosisokerin fosfaattiesterijohdannainen. Yhdiste esiintyy välituotteena pentoosifosfaattireitissä ja Calvinin kierrossa osana fotosynteesiä.


title: Sedoheptuloosi-7-fosfaatti

text: Pentoosifosfaattireitissä sedoheptuloosi-7-fosfaattia muodostuu transketolaasin katalysoimassa ksyluloosi-5-fosfaatin ja riboosi-5-fosfaatin välisessä reaktiossa. Seuraavassa vaiheessa transaldolaasi katalysoi sedoheptuloosi-7-fosfaatin ja glysertaldehydi-3-fosfaatin välistä reaktiota, jonka tuotteina muodostuu erytroosi-4-fosfaattia ja fruktoosi-6-fosfaattia.


title: Sedoheptuloosi-7-fosfaatti

text: Calvinin kierrossa yhdistettä muodostuu sedoheptuloosi-1,7-bisfosfaatista sedoheptuloosibisfosfataasin katalysoimana. Seuraavassa vaiheessa transketolaasi katalysoi sedoheptuloosi-7-fosfaatin ja glyseraldehydi-3-fosfaatin reaktiota ksyluloosi-5-fosfaatiksi ja riboosi-5-fosfaatiksi.


title: Sedoheptuloosi-7-fosfaatti

text: Sedoheptulokinaasi on entsyymi, joka katalysoi sedoheptuloosi-7-fosfaatin muodotumista sedoheptuloosista ja ATP-molekyylistä siirtämällä ATP:ltä fosfaattiryhmän.


title: Laivalatomus

text: Laivalatomus on yleisnimitys megaliittimaisille kiviasetelmille, jotka muodostavat maastoon palkomaisen tai laivamaisen kuvion. Niiden uskotaan olevan hautoja, jonne esimerkiksi laivan päällikkö tai ryhmän johtaja haudattiin, mutta muunlaisiakin käyttötarkoituksia niillä lienee ollut. Pienimmät laivalatomukset ovat muutaman metrin pituisia, ja suurin on alun perin 354 metriä pitkä muodostelma, joka sijaitsee Jellingissä Tanskassa. Eniten laivalatomuksia tunnetaan Gotlannista ja Etelä-Ruotsista, missä niitä on yli tuhat. Laivalatomuksia on rakenteeltaan monenlaisia, ja varhaisimmat ovat Skandinavian pronssikaudelta ja nuorimmat viikinkiajalta. Latomuksia on enimmäkseen Itämeren ympäristössä.


title: Laivalatomus

text: Joistakin laivalatomuksista on löytynyt selviä hautaamiseen viittaavia merkkejä, kuten palaneita luita ja pronssisia esineitä, kuten keihäänkärkiä, veitsiä, partaveitsiä tai pinsettejä. Tällaiset esineet viittaavat miehen hautaan. Toisaalta, varsin usein hautauslöydöt puuttuvat, jolloin laivalatomuksella on arveltu olleen jokin muu käyttötarkoitus. Ruotsalainen tutkija Joakim Wehlin on esittänyt, että ainakin osa laivalatomuksista olisi ollut hautojen sijasta kauppapaikkoja ja niiden kautta olisi kaupattu etenkin pronssia. Laivalatomukset on liitetty varhaisiin germaanisiin heimoihin ja myöhemmin skandinaaveihin. Tapaa ovat saattaneet jäljitellä muutkin, mutta tästä ei ole todisteita. Germaanis-skandinaaviseen alkuperään viittaa myös latomusten päälevinneisyysalue, joka käsittää alueita Tanskasta, Manner-Ruotsista, Öölannista, Gotlannista, Latviasta, Virosta, Ahvenanmaalta ja Manner-Suomesta. Näillä seuduilla tiedetään liikkuneen paljon germaaneja ja skandinaaveja pronssi- ja rautakaudella.


title: Laivalatomus

text: Gotlannista tunnetaan eniten laivalatomuksia, yli 350. Voidaan perustellustikin ajatella, että Itämeren itä- ja pohjoisosien rannikoilta löydetyt latomukset olisivat gotlantilaisten laivamatkoillaan pystyttämiä. Koska useimmat latomukset ovat rannikon tuntumassa, hautatyyppi saattaa olla merenkäyntiin liittyvän ryhmän sosiaalinen tunnus ja sillä olisi siten vain kulttiarvo.


title: Laivalatomus

text: Laivalatomusten rakenne vaihtelee suuresti. Näyttävimmillään laivalatomus on rakennettu suurista pitkänomaisista kivistä, jotka on istutettu maahan pystyasentoon kaareviin riveihin. Pitkissä laivalatomuksissa kivet sijaitsevat irrallaan, mutta pienemmissä latomuksissa kivet on voitu latoa kiinni toisiinsa. Yleensä vaikuttavimmat kivet on pystytetty keulaan ja perään, kun taas kylkiä seuraavat kivet ovat pienempiä.


title: Laivalatomus

text: Laivalatomukset on saatettu täyttää pikkukivillä tai sekamaalla niin, että latomus on jäänyt tasapintaiseksi tai koholleen, mutta joskus niissä on pelkät kehäkivet. Laivalatomuksien läheisyydessä tavataan usein myös kivikehiä, hautaröykkiöitä, -kumpuja tai -muodostelmia. Laivalatomukset on voitu rakentaa peräkkäin tai rinnakkain, mutta tämäkin tapa vaihtelee suuresti. Niiden muodostamat ryhmät voivat olla myös järjestykseltään epäsäännöllisiä.


title: Laivalatomus

text: Kun samasta kalmistosta löytyy kaksi tai useampia samankokoisia, -muotoisia tai samaan asentoon pystytettyjä laivalatomuksia, on sen täytynyt olla alkuperäinen tarkoituskin. Hasslösassa Länsi-Götanmaalla on kolme laivalatomusta, joista kaksi on rakennettu samansuuntaisiksi ja kolmas kohtisuoraan. Gotlannissa Rannarvessa on sijoitettu neljä identtistä laivalatomusta peräkkäin kiinni toisiinsa samalle linjalle.


title: Laivalatomus

text: Laivalatomukset on ilmeisesti pystytetty etukäteen tehdyn suunnitelman mukaisesti, sillä ne ovat niin symmetrisiä, että niitä ei ole voitu rakentaa silmämääräisesti. Tämä on todettu tarkoilla mittauksilla, joita on tehty 100 laivalatomukselle 63 paikkakunnalla. Useimpien latomuksien kyljet noudattavat kahta samansäteisen ympyrän kaarta, joiden leikkaus on laivan muotoinen. Koska latomukset voivat olla suuriakin, kaarien kulku on täytynyt mitata pitkien narujen avulla. Näin tarkkojen sääntöjen avulla rakentaminen viittaa riitin suorittamiseen.


title: Laivalatomus

text: Laivalatomuksen muoto on voitu mitata geometrisesti niin sanotulla Pythagoraan solmunarulla, jonka avulla rakentajat ovat muinaisista ajoista asti muodostaneet suoran kulman. Naru pingotetaan kolmioksi niin, että solmut määrittävät sille 3-4-5-mittaiset sivut. Kun narulla piirretään kaksi ympyrää, joiden säde on 5 mittaa ja keskipisteet 8 mitan etäisyydeltä toisistaan, niiden leikkauksesta tulee 6 mitan pituinen ja 2 mitan levyinen. Tällöin laivan pituuden ja leveyden suhde on 3,0, mikä on yleisin havaittu muoto. Eri laivalatomusten suhdeluku vaihtelee kuitenkin välillä 1,7−7,2.


title: Laivalatomus

text: Tilastoista erottuu mittojen suhteen muitakin kokonaislukuja, joten Pythagoraan naruja on ilmeisesti muunkin mallisia. Tasakylkinen suorakulmainen kolmio muodostuu, kun halkaistaan neliö. Kun sen avulla muodostetaan laivalatomus, tulee sen suhdeluvuksi 2,4. Tämäkin suhdeluku on yleinen laivalatomuksissa, ja esimerkiksi Rannarven peräkkäiset neljä latomusta on muodostettu tällä tavalla. Kuriositeettina voidaan vielä mainita Vedebyssä Etelä-Ruotsissa oleva kolmen laivalatomuksen yhdistelmä, jossa laivojen keulat alkavat samasta pisteestä. Tällainen muoto syntyy, kun ympyräkaaren perustana käytetään tasasivuisia kolmioita.


title: Laivalatomus

text: Pisimmät laivalatomukset muodostavat oman erillisen ryhmänsä. Niiden joukossa on enemmän epäsäännöllisiä latomuksia, ja niiden sijoittelu ja asento eri ilmansuuntiin nähden vaihtelee suuresti. Suuret latomukset on voitu tehdä toista tarkoitusta varten kuin pienemmät. Tätä ajatusta vahvistaa se, että keskikokoisten ja suurten latomusten välistä puuttuvat lähes tyystin 30-40 metriä pitkät laivalatomukset.


title: Laivalatomus

text: Yhdeksän tutkituista laivalatomuksista ei muodostu kahden ympyränkaaren leikkauksesta, vaan niiden muoto seuraa muita sääntöjä. Esimerkiksi Södra Ugglarp ja Kivik Skånessa, Össlöv Smålandissa ja Nässja Itä-Götanmaalla ovat latomuksia, joissa kivet on aseteltu seuraamaan elliptistä käyrää. Latomuksen päät ovat pyöreitä, ja niiden kaarevuussäde pienenee latomuksen päädyissä. Ellipsin eksentrisyys on suurempi kuin 0,9. Lisäksi Södra Ugglarpin ja Össlovin mitat ja muodot ovat lähes identtiset. Ruotsin suurin latomus on Alen kivet Skånen Kåsebergassa. Se on muodostettu asettamalla kaksi paraabelia vastakkain, sillä liitoskohta näkyy selvästi pohjakuviossa. Loput neljä suurta latomusta eivät sovi mihinkään edellä lueteltuun luokkaan.


title: Laivalatomus

text: Tutkija Harald Hansen on jakanut gotlantilaiset laivalatomukset kolmeen tyyppiin, ja myöhemmin on erotettu vielä neljäs.


title: Laivalatomus

text: Gotlantilaisista 21 laivalatomuksesta tehdyt radiohiiliajoitukset antavat karkean arvion eri tyyppien rakentamisajankohdista. Tyyppejä 1, 2 ja 4 alettiin rakentaa noin 1200 eaa. eli pronssikauden III periodilla. Tyypin 4 rakentaminen loppui pronssikauden IV periodin päättyessä, kun samaan aikaan tyyppiä 2 ja 3 tehtiin eniten. Tyypin 1 tekeminen loppui periodin V puolivälissä noin 800 eaa.. VI periodilla eli 700−500 eaa. rakennettiin enää vain tyyppiä 2, mutta sitäkin vähän. Rautakauden alussa, periodin V aikana noin 800 eaa. ruumishautaus ja laivan muotoon rakennetut paasiarkut alkoivat yleistyä.


title: Laivalatomus

text: Keskeltä laivalatomusta saattaa löytyä pieni kivipaasista ladottu arkku, joka on tyhjä tai jonne on sijoitettu keraaminen ruukku eli uurna täynnä poltetusta vainajasta jäänyttä tuhkaa. Joskus löytyy vain pelkkä uurna. Uurnaan on voitu muotoilla ihmiskasvoinen kuvio taikka uurna on ollut niin sanottu talouurna (), jonka sivussa on aukko. Uurnia tavataan useimmin tyypin 1 ja 4 laivalatomuksista.


title: Laivalatomus

text: Toisinaan paasiarkussa on ollut vain vainajan polttohautauksen jäänteet, jotka on sijoitettu latomuksen keskelle kaivettuun maakuoppaan tai jätetty maan tasalle tuhkakerrokseksi. Kaiken tyyppisistä laivalatomuksista tunnetaan myös ruumishautoja, koska löydöt sisältävät vain luita ilman tuhkakerrosta.


title: Laivalatomus

text: Laivalatomuksien pituusakselit osoittavat lähes jokaiseen ilmansuuntaan, mutta pohjois-etelä-suuntaiset laivalatomukset ovat muita hieman yleisempiä. Pohjois-etelä-suuntaus käy selvemmäksi, jos huomiotta jätetään suurimmat latomukset, jotka ovat selvästi satunnaisesti asemoituja.